
DET  INSPIRERENDE 

BUDSKAB 


AF  HENRY  D.  TAYLOR 


Herren  har  velsignet  nogle  mennesker  med  den  gave  og  evne  at  eje  og  udøve 
stor  tro.  Et  sådant  menneske  var  Henry  A.  Dixon.  Da  han  af  Det  Første  Præsi- 
dentskab blev  kaldet  til  at  tage  på  mission  til  Storbritannien,  accepterede  han 
kaldet  uden  tøven,  skønt  han  både  havde  hustru  og  flere  børn.  Med  tre  andre 
missionærer  som  rejsefæller  gik  han  om  bord  på  dampskibet  Arizona  fra  St. 
John  øen  ved  Ny  Foundland. 

På  vejen  opstod  der  et  voldsomt  uvejr.  Da  missionærerne  skulle  til  at  bede 
deres  aftenbøn,  inden  de  gik  til  køjs,  mærkede  de  et  chokerende  bump,  som  fik 
hele  skibet  til  at  ryste.  De  skyndte  sig  op  på  dækket  og  opdagede,  at  skibet  for 
fuld  fart  var  sejlet  ind  i  et  gigantisk  isbjerg.  Et  stort  gabende  hul  var  revet  op  i 
forstavnen,  og  en  del  af  det  var  endog  under  vandlinien.  Kaptajnen  meddelte, 
at  kun  i  rolig  sø  kunne  han  og  mandskabet  bringe  skibet  ind  til  nærmeste  havn, 
hvilket  var  en  strækning  på  over  300  km. 

Blæsten  og  uvejret  fortsatte  uanfægtet.  Mange  timer  senere  og  ude  afstand  til  at 
sove  stod  ældste  Dixon  op,  klædte  sig  på  og  gik  op  på  dækket.  Stående  der 
alene  i  mørket  med  dyb  ydmyghed  og  stor  tro  brugte  han  kraften  fra  Det  hellige 
Præstedømme,  truede  bølgerne  og  befalede  dem  at  falde  til  ro. 
Seksogtredive  timer  senere  kunne  skibet  atter  lægge  til  ved  Port  St.  John. 
I  overensstemmelse  med  ældste  Dixons  løfte  var  der  ikke  gået  et  eneste  liv 
tabt. 

Da  skibets  ejer,  en  Mr.  Guion,  hørte  om  uheldet,  skal  han,  idet  han  vidste,  at 
der  var  mormonmissionærer  om  bord,  have  sagt:  „Der  er  ikke  noget  at  være 
bekymret  over.  Min  rute  har  transporteret  mormonmissionærer  i  fyrre  år  og  har 
aldrig  mistet  et  skib  med  mormonmissionærer  om  bord!"  O 

Ud  a 


AF  PRÆSIDENT  JOSEPH  F1ELDING  SMITH, 
præsident  for  Jesu  Kristi  Kirke  af  Sidste  Dages  Hellige 


Mine  kære  brødre  og  søstre! 
Vi  byder  velkommen  til  jer  og  alle  dem,  som 
lytter  og  ser  gennem  radio  og  fjernsyn.  Vi 
byder  jer  velkommen  til  møderne  her  ved 
den  141.  årlige  Generalkonference  for  Jesu 
Kristi  Kirke  af  Sidste  Dages  Hellige. 
Vi  er  her  i  dag  for  at  bie  på  Herren,  for  at  til- 
bede Ham  i  ånd  og  sandhed,  for  at  blive 
bespist  med  livets  brød  og  for  at  modtage 
vejledning  og  instruktion  fra  dem,  som  Han 
har  kaldet  til  at  administrere  Hans  Kirkes 
anliggender. 

Det  er  mit  oprigtige  ønske,  at  alle  som  er 
med  og  alle,  hvis  liv  på  nogen  måde  bliver 
berørt  af  denne  konference,  vil  indstille  sig 
på  Herrens  Ånd,  således  at  de  vil  blive  op- 
bygget i  tro,  i  vidnesbyrd  og  i  ønsket  om  at 
holde  befalingerne  og  gøre  de  ting,  som  be- 
hager Herren. 

Vi  er  engageret  i  Herrens  værk.  Dette  er 
Hans  Kirke.  Han  er  ophavsmanden  til  frel- 
sesplanen. Det  er  Hans  Evangelium,  vi  har 
modtaget  gennem  åbenbaring  fra  himlen  i 
denne  tid.  Og  vort  ønske  og  hele  formål  i 
livet  bør  være  at  tro  på  de  sandheder,  Han 
har  åbenbaret,  og  bringe  vort  liv  i  overens- 
stemmelse dermed.  Intet  menneske  i  eller 
udenfor  Kirken  burde  tro  på  nogen  læresæt- 
ning, forfægte  nogen  gerning  eller  støtte 
nogen  sag,  som  ikke  er  i  harmoni  med  den 
guddommelige  vilje.  Vort  eneste  formål  hvad 
de  frelsende  sandheder  angår  bør  være  at 


finde  frem  til,  hvad  Herren  har  åbenbaret,  og 
dernæst  at  tro  og  handle  derefter. 
Eftersom  Herren  påny  har  åbenbaret  sit 
Evangelium  til  os  i  denne  tid  og  har  gjort 
Jesu  Kristi  Kirke  af  Sidste  Dages  Hellige  til 
bestyrer  og  uddeler  af  dets  frelsende  sand- 
heder, ønsker  jeg  nu  at  genfremsætte  for 
Kirken  og  for  verden  nogle  få  af  disse  evige 
principper,  son  må  accepteres  af  menne- 
skeheden, dersom  den  vil  frelse  sig  selv.  Vor 
kundskab  om  disse  simple  og  dog  dybe  lær- 
domme er  kommet  til  os  ved  åbenbaring  i 
denne  uddeling. 

Vi  ved,  at  vor  himmelske  Fader  er  en  herlig- 
gjort, ophøjet  personlighed,  som  har  al  magt, 
al  kraft  og  alt  herredømme,  og  atHan  kender 
alle  ting.  Vi  bevidner,  at  Han  gennem  sin 
Enbårne  Søn  er  skaberen  af  denne  jord  og 
af  utallige  verdener,  som  alle  er  befolket  af 
Hans  åndelige  børn. 

Vi  bevidner,  at  Han  er  uendelig  og  evig,  og 
at  Han  fastsatte  de  love,  hvorved  Hans  ån- 
delige børn  kunne  få  kraft  til  at  gå  fremad  og 
udvikle  sig  og  blive  som  Ham. 
Vi  ved,  at  frelsen  er  i  Kristus;  at  Han  var  den 
førstefødte  Søn  af  den  evige  Fader;  at  Han 
var  udvalgt  og  forudordineret  i  himlens  råd 
til  at  tilvejebringe  den  uendelige  og  evige 
forsoning;  at  Han  blev  født  ind  i  verden  som 
Guds  Søn;  og  at  Han  har  fået  livet  og  udø- 
deligheden til  at  lyse  gennem  Evangeliet. 

Vi  tror  med  urokkelig  sikkerhed,  at  Kristus 
kom  for  at  løskøbe  menneskene  fra  den  ti- 
melige og  åndelige  død,  som  blev  bragt  ind  i 
verden  ved  Adams  fald,  og  at  Han  tog  alle 
menneskers  synder  på  sig  på  betingelse  af 
omvendelse. 

Vi  bevidner,  at  Jesu  Kristi  Evangelium  er 
frelsens  plan;  og  at  alle  mennesker  gennem 
vor  Herres  sonoffer  skal  oprejses  til  udøde- 
lighed for  at  blive  dømt  af  Ham  ifølge  de  ger- 
ninger, de  har  gjort  i  kødet;  og  at  de,  som 
tror  på  og  adlyder  fylden  af  Evangeliets  lov, 
tillige  skal  blive  oprejst  til  evigt  liv  i  vor  Fa- 
ders rige. 

Vi  tror,  at  det  er  ved  nåde,  vi  bliver  frelst, 
efter  at  vi  har  gjort  alt,  hvad  vi  kan,  og  at  alle 
mennesker  med  Kristi  forsoning  som  funda- 
ment må  opbygge  deres  frelse  med  frygt  og 
bæven  for  Herren. 

Vi  erklærer,  at  for  at  opnå  frelse  må  man  tro 
på  Herren  Jesus  Kristus,  omvende  sig  fra 
sine  synder,  blive  døbt  ved  nedsænkning  af 
en  som  har  myndighed,  modtage  den  Hellig- 
ånds gave  ved  håndspålæggelse  og  derefter 
stræbe  fremad  med  trofasthed  i  Kristus, 
overholde  budene  og  holde  ud  til  enden. 
Vi  forkynder,  at  denne  frelsesplan,  denne 
Evangeliets  plan,  er  blevet  åbenbaret  til 
menneskene  i  de  forskellige  uddelinger  be- 
gyndende med  vor  fader  Adam,  det  første 
menneske;  at  den  var  kendt  af  Enok  og  Noa, 
af  Abraham  og  Moses;  at  den  blev  forkyndt  i 
sin  enkelthed  for  de  tidlige  indbyggere  på 
det  amerikanske  fastland;  og  at  det  er  den 
samme  plan,  som  blev  forkyndt  af  Jesus,  af 
Peter  og  af  Paulus,  og  af  de  daværende  hel- 
lige, som  levede  i  tidernes  midte. 
Og  yderligere  —  og  dette  er  overordentlig 
vigtigt  for  alle  nulevende  mennesker  —  tror 
vi  på  at  Herren  efter  en  lang  nat  med  mørke, 
vantro  og  afstandtagen  fra  den  rene  og  fuld- 
komme kristendoms  sandheder  i  sin  uende- 
lige visdom  atter  har  gengivet  det  evige 
Evangeliums  fylde  til  jorden. 
Vi  ved,  at  Joseph  Smith  er  en  profet;  at  Fade- 
ren og  Sønnen  viste  sig  for  ham  i  foråret 
1820  for  at  indlede  den  sidste  evangeliske 
uddeling;  at  han  oversatte  Mormons  bog 
gennem  Guds  gave  og  kraft;  at  han  modtog 


nøgler  og  myndighed  af  engle  sendt  netop  i 
dette  øjemed;  og  at  Herren  åbenbarede  frel- 
sens lærdomme  til  ham. 
Vi  erklærer,  at  Jesu  Kristi  Kirke  af  Sidste 
Dages  Hellige  er  Guds  rige  på  jorden,  det 
eneste  sted,  hvor  mennesker  kan  komme  og 
lære  frelsens  sande  principper  og  finde  det 
hellige  Præstedømmes  myndighed. 
Vi  tror  på,  at  Helligånden  er  en  åbenbarer, 
og  at  han  vil  bære  vidnesbyrd  til  ærlige  men- 
nesker overalt,  at  Jesus  Kristus  erGuds  Søn, 
at  Joseph  Smith  er  en  profet,  og  at  denne 
Kirke  er  „den  eneste  sande  og  levende  kirke 
på  hele  jordens  overflade."  (L&P  1:30.) 
Der  er  ingen,  som  behøver  at  forblive  i  mør- 
ke; det  evige  Evangeliums  lys  er  her,  og  en- 
hver oprigtig  undersøger  på  jorden  kan  opnå 
et  personligt  vidnesbyrd  fra  den  Helligånd 
om  sandheden  og  guddommeligheden  af 
Herrens  værk. 

Peter  sagde:  „  ...  at  der  hos  Gud  ikke  er 
personsanseelse;  men  i  hvert  folk  er  den, 
som  frygter  ham  og  øver  retfærdighed,  kær- 
kommen for  ham,"  (Ap.  Gern.  10:34-35)  hvil- 
ket betyder,  at  Herren  vil  udgyde  sin  Ånd 
over  de  trofaste,  således  at  de  af  sig  selv  vil 
kende  sandheden  af  denne  religion. 
Og  nu  vil  jeg,  som  en  af  jer  der  gennem  den 
Helligånds  kraft  har  fået  kundskab  om,  at 
Herren  atter  har  gengivet  sit  Evangelium  og 
oprettet  sit  rige  på  jorden  for  sidste  gang, 
bære  mit  vidnesbyrd  om  sandheden  af  disse 
ting. 

Jeg  ved,  at  Gud  lever.  Jeg  ved,  at  Jesus  Kris- 
tus er  Faderens  Enbårne.  Og  jeg  ved,  at 
Joseph  Smith  og  hans  efterfølgere  har  været 
redskaber  i  Herrens  hånd  til  at  gøre  himlens 
velsignelser  tilgængelige  for  jordens  men- 
nesker i  denne  tid. 

Og  jeg  beder  til,  at  Herrens  hensigter  på  jor- 
den, både  i  og  udenfor  Kirken,  snarlig  må 
blive  opfyldt;  at  Han  vil  velsigne  sine  tro- 
faste Hellige;  og  at  store  skarer  af  mennes- 
ker, som  søger  sandheden  og  som  er  retfær- 
dige for  Herren,  sammen  med  os  må  blive 
arvinger  til  fylden  af  det  gengivne  Evan- 
geliums velsignelser. 

Jeg  siger  dette  i  Herren  Jesu  Kristi  navn. 
Amen.  O 

JERNSTANGEN 


en 


modgift  mod  rastløsheden  i  verden 


AF  PRÆSIDENT  HAROLD  B.  LEE,  første  rådgiver  i  Det  Første  Præsidentskab 


Jeg  beder  oprigtigt  omatånden  i  denne  store 
konference  må  være  hos  mig  i  de  få  øjeblik- 
ke, jeg  skal  stå  her. 
For  nogen  tid  siden  stod  der  i  Wall  Street 
Journal  en  tankevækkende  artikel  skrevet  af 
en  fremstående  teolog  ved  Columbia  Uni- 
versity.  Overskriften  var  „En  modgift  mod 
formålsløsheden,"  hvilket  man  erkender  er 
et  fremherskende  fænomen  i  verden  i  dag. 
Jeg  citerer  fra  denne  artikel  af  Rabbi  Arthur 
Herlzterg: 

„Hvad  folk  kommer  til  religionen  efter  er  en 
fundamental  metafysisk  hunger,  og  når  den 
hunger  ikke  tilfredsstilles,  går  religionen  i 
forfald  ...  jo  hurtigere  de  gejstelige  bliver 
verdslige,  desto  hurtigere  går  verden  til  ha- 
des. 

. . .  Religionen  udgør  menneskets  gennem 
årtusinder  indsamlede  indsigt  i  sådanne 
spørgsmål  som  menneskets  natur,  livets 
mening  og  individets  plads  i  universet.  Det 

er  netop  disse  spørgsmål,  som  ubesvarede 
udgør  roden  til  menneskets  rastløshed. 
Mennesket  søget  noget,  der  kan  gøre  ende 
på  dets  tilstand  af  forvirring  og  tomhed  ...  i 
seneste  sprogbrug  en  modgift  mod  formåls- 
løsheden. Vi  ved  ikke  om  sandheden  i  den 
religiøse  tradition  kan  fortolkes  således,  at 
den  tilfredsstiller  dette  behov,  men  vi  er  sik- 
re på,  at  det  er  her —  og  ikke  i  politisk  akti- 
vitet—  religionen  må  søge  sin  opgave." 
Som  et  svar  til  dem,  som  måtte  strejfe  om 
uden  formål  i  en  søgen  efter  noget  der  kan 
tilfredsstille  deres  behov  og  afslutte  deres 
tilstand  af  forvirring  og  tomhed,  vil  jeg  gerne 
fremsætte  nogle  få  tanker  ved  at  berette  om 
et  bemærkelsesværdigt  syn,  der  kom  til  en 
gammel  profet  ved  navn  Lehi  —  600  år  før 
Kristus.  For  Kirkens  trofaste  medlemmer  vil 
dette  være  en  ofte  hørt  historie  fra  Mormons 
bog.  For  de,  som  ikke  er  af  vor  tro,  kan  det 
ved  alvorlig  overvejelse  vise  sig  at  være  en 
bemærkelsesværdig  genspejling  af  mange 
tendenser  i  vort  moderne  samfund. 
I  denne  drøm  —  eller  bedre:  dette  syn  — 
blev  profeten  Lehi  af  et  himmelsk  sendebud 
ført  gennem  en  mørk  og  udstrakt  mark  hen 
til  et  træ,  der  bugnede  af  megen  dejlig  frugt, 
som  viste  sig  at  være  til  stor  glæde  for  hans 
sjæl.  Han  skuede  en  flod  i  nærheden,  langs 
hvilken  der  var  en  lige  og  smal  sti,  der  førte 
hen  til  træet  med  den  dejlige  frugt.  Mellem 
flodbredden  og  stien  var  der  en  jernstang, 
formentlig  for  at  beskytte  de  rejsende  fra  at 
falde  fra  den  smalle  sti  ned  i  floden. 
Han  så  nu  store  skarer  af  mennesker,  som 
trængte  sig  frem  for  at  komme  hen  til  den 
udstrakte  mark,  hvor  træet  med  frugten  stod. 
Mens  de  trængte  sig  frem  ad  stien,  rejste 
der  sig  en  mørk  tåge  så  tæt,  at  mange,  som 
var  begyndt  at  vandre  på  stien,  for  vild  og 
druknede  i  flodens  mørke  vande  eller  tabtes 
af  syne,  fordi  de  var  kommet  ind  på  frem- 
mede stier.  Imidlertid  var  der  andre,  som  i 
deres  fare  for  at  gå  vild  på  grund  af  den 
tætte  tåge  greb  fat  i  jernstangen,  og  ved  at 
gøre  dette  holdt  de  deres  kurs,  således  at  de 
også  kunne  tage  del  af  den  dejlige  frugt,  de 
havde  ønsket  at  nå  på  trods  af  den  farefulde 


rejse.  På  den  anden  side  af  floden  var  der 
store  skarer  af  folk,  som  pegede  fingre  ad 
dem,  som  var  nået  sikkert  frem. 
Ligesom  mange  andre  profetier  i  bibelhisto- 
rien var  sådanne  drømme  eller  syner  virk- 
ningsfulde midler  for  Herren  til  at  kommuni- 
kere med  sit  folk  gennem  profeterne.  På 
samme  måde  havde  denne  drøm  en  ganske 
bestemt  betydning,  som  Herren  åbenbarede 
til  profeten  Lehi.  Træt  med  den  dejlige  frugt 
var  symbolet  på  Guds  kærlighed,  som  Han 
udgyder  over  alle  menneskenes  børn.  Mes- 
teren selv  forklarede  senere  —  i  sin  jordiske 
mission  —  overfor  Nikodemus,  hvorledes 
denne  store  kærlighed  var.  Han  sagde:  „Thi 
således  elskede  Gud  verden,  at  han  gav  sin 
Søn  den  enbårne,  for  at  enhver,  som  tror  på 
ham,  ikke  skal  fortabes,  men  have  evigt  liv." 
Og  så  tilføjede  Mesteren:  „Thi  Gud  sendte 
ikke  sin  Søn  til  verden  for  at  dømme  verden, 
men  for  at  verden  skal  frelses  ved  ham." 
(Johs.  3:16-17.) 

Jernstangen  i  den  omtalte  lignelse  var  Guds 
ord  eller  Jesu  Kristi  Evangelium,  som  førte  til 
livets  træ,  hvilket  —  ifølge  Mesterens  for- 
klaring til  kvinden  ved  brønden  i  Samaria  — 
var  som  „et  kildespring  til  evigt  liv."  (Johs. 

4:14.) 

De,  som  ifølge  synet  befandt  sig  på  den  an- 
den side  af  floden  og  pegede  fingre,  repræ- 
senterede en  mængde  af  jordens  mennes- 
ker, som  har  samlet  sig  for  at  kæmpe  mod 
Guds  Lams  apostle.  Herren  åbenbarede,  at 
disse  hånende  mennesker  symboliserede 
verdens  såkaldte  visdom,  og  at  den  bygning 
de  befandt  sig  i  var  „verdens  stolthed".  (Se 
1.  Ne.  kap.  11-12.) 

Hvis  der  er  en  enkelt  ting,  der  er  mest  nød- 
vendig i  denne  tid  med  tumult  og  skuffelser, 
hvor  mænd  og  kvinder  og  unge  og  gamle 
desperat  søger  efter  en  løsning  på  de  prob- 
lemer, der  plager  menneskeheden,  så  er  det 
en  „jernstang"  som  et  sikkert  holdepunkt 
langs  den  lige  vej,  der  fører  til  evigt  liv,  midt 
blandt  de  fremmede  og  vildsomme  veje,  som 
til  sidst  ville  føre  til  ødelæggelse  og  ruin  af 
alt,  hvad  der  er  „dydigt,  elskeligt  eller  pris- 
værdigt." (Se  13.  Trosartikel.) 

Disse  tilstande,  som  skulle  findes  på  jorden 
den  dag,  da  disse  skrifter  der  nu  kaldes  Mor- 
mons bog  skulle  bringes  frem,  blev  forud- 
sagt af  profeterne.  Mens  jeg  læser  nogle  af 
disse  forudsigelser,  beder  jeg  jer  tænke  på 
de  forhold,  som  omgiver  os  i  dag: 
„Og  jeg  ved,  at  I  vandrer  i  hjertets  stolthed; 
og  der  findes  ingen  med  undtagelse  af  gan- 
ske få,  som  ikke  er  opblæst  af  hovmod  i  hjer- 
tets stolthed  ...  og  nærer  misundelse  og 
avind  og  strid  og  begår  forfølgelse  og  al 
slags  uretfærdighed  ...  på  grund  af  jeres 
stolthed. 

...  se,  I  elsker  penge  og  jeres  gods,  jeres 
fine  klæder  og  udsmykningen  i  jeres  kirker 
mere,  end  I  elsker  de  fattige  og  nødlidende, 
de  syge  og  de  lidende."  (Mormon  8:36-37.) 
Apostelen  Paulus  talte  også  om  en  farefuld 
tid,  hvor  „menneskene vil  blive  egenkærlige, 
pengekære,  pralende,  hvomodige,  spotte- 
lystne, ulydige  mod  forældre,  utaknemme- 
lige, ufromme, 

ukærlige,  uforsonlige,  sladderagtige,  umåde- 
holdne, rå,  fjender  af  det  gode, 
forrædere,  fremfusende,  opblæste,  lystens 
venner  snarere  end  Guds  venner; 
de  har  gudsfrygts  skin,  men  fornægter  dens 
kraft .  .  ."  (2.  Tim.  3:2-5.) 
Der  findes  mange,  som  foregiver  at  de  er 
religiøse  og  omtaler  sig  selv  som  kristne 
og  —  som  det  siges  af  en  af  dem  —  „blot 
accepterer  skriften  som  kilde  til  inspiration 
og  moralsk  sandhed,"  og  som  derefter  spør- 
ger i  deres  selvgodhed:  „Giver  Guds  åben- 
baringer os  et  „jerngelænder"  til  Guds  rige, 
sådan  som  Herrens  sendebud  fortalte  Lehi, 
eller  giver  de  os  blot  et  kompas?" 
Uheldigvis  findes  der  sådanne  iblandt  os, 
der  erklærer  sig  som  medlemmer  af  Kirken, 
men  som  til  en  vis  grad  ligner  de  hånende 
mennesker  i  Lehis  syn  —  stående  på  afstand 
og  tilsyneladende  spottende  de  trofaste,  som 
vælger  at  acceptere  Kirkens  autoriteter  som 
Guds  specielle  vidner  om  Evangeliet  og  som 
Hans  medhjælpere  i  udførelsen  af  Kirkens 
anliggender. 

Der  findes  nogle  inden  for  Kirken,  som  om- 
taler sig  selv  som  liberale,  der,  som  en  af 


vore  tidligere  præsidenter  har  sagt,  „læser  i 
lyset  af  deres  egen  mening."  (Joseph  F. 
Smith,  Gospel  Doctrine  p.  373.)  Engang 
spurgte  jeg  en  af  vore  skoleledere  indenfor 
Kirken  hvordan  han  ville  definere  en  „libe- 
ral" i  Kirken.  Han  svarede  e  én  sætning: 
„En  liberal  i  Kirken  er  simpelthen  en,  der 
ikke  har  noget  vidnesbyrd." 
Dr.  John  A.  Widtsoe,  tidligere  medlem  af  De 
Tolvs  kvorum  og  fremstående  skolemand, 
udtalte  sig  engang  angående  dette  ord  libe- 
ral i  forbindelse  med  Kirkens  medlemmer. 
Han  sagde: 

„Den,  som  selv  kalder  sig  liberal  [i  Kirken] 
er  sædvanligvis  en  person,  som  har  brudt 
med  de  fundamentale  principper  eller  den 
vejledende  filosofi  i  den  gruppe,  han  tilhø- 
rer ..  .  Han  påberåber  sig  medlemsskab  af 
en  organisation,  men  tror  ikke  på  dens 
grundopfattelser  og  begynder  at  reformere 
den  ved  at  ændre  dens  grundlag  .  . . 
Det  er  dårskab  at  tale  om  en  liberal  religion, 
hvis  den  religion  erklærer,  at  den  hviler  på 
en  uforanderlig  sandhed." 
Og  derefter  afslutter  dr.  Widtsoe  sin  ud- 
talelse med  følgende:  „  Det  er  værd  at  lægge 
mærke  til  mennesker,  som  går  rundt  og  pro- 
klamerer, at  de  eller  deres  kirker  er  liberale. 
Der  er  stor  sandsynlighed  for,  at  deres  per- 
sonlige tro  er  bygget  på  sand  og  ikke  kan 
holde  stand  mod  sandhedens  storme."  (Evi- 
dences  and  Reconciliations,  Improvement 
Era,  vol.  44,  1941  p.  609.) 
Vi  står  her  overfor  samme  art  mennesker, 
som  med  betegnelserne  fra  Lehis  syn  er  for- 
blændede af  mørkets  tåger,  og  som  endnu 
ikke  har  et  fast  greb  om  „jernstangen" . 
Ville  det  ikke  være  vidunderligt  dersom  alle 
mennesker,  når  de  stod  overfor  spørgsmål, 
som  er  ubesvarede,  fordi  Herren  endnu  ikke 
har  fundet  det  hensigtsmæssigt  at  åbenbare 
noget  derom  —  at  de  da  kunne  sige  ligesom 
man  mener  det  er  Abraham  Lincoln  der  har 
sagt:  „Jeg  accepterer  alt  det  i  Bibelen  jeg 
kan  forstå,  og  resten  accepterer  jeg  af  tro." 
Hvor  forfriskende  ville  det  ikke  være,  der- 
som de  utålmodige  i  den  intellektuelle  ver- 
den, når  de  stod  overfor  spørgsmål  såsom 

hvorledes  jorden  blev  dannet,  blot  kunne 
svare  ligesom  en  fremstående  videnskabs- 
mand og  medlem  af  Kirken  gjorde.  En  søs- 
ter havde  spurgt:  „Hvorfor  har  Herren  ikke 
fortalt  os  klart  om  disse  ting?"  Videnskabs- 
manden svarede:  „Vi  ville  sandsynligvis 
ikke  forstå  det,  hvis  han  gjorde  det.  Det  kun- 
ne være  det  samme  som  at  prøve  at  forklare 
atomteorien  for  en  otteårs  dreng." 
Ville  det  ikke  være  dejligt,  dersom  alle  der 
er  langt  fremme  i  verdslig  lærdom  kunne 
holde  fast  i  „jernstangen"  eller  Guds  ord, 
hvilket  gennem  tro  kunne  lede  dem  til  en 
forståelse,  snarere  end  at  de  skulle  fare  vild 
på  fremmede  og  mærkelige  stier  af  menne- 
skegjorte teorier  og  dumpe  ned  i  vantroens 
og  apostasiens  mørke  vande? 
Jeg  hørte  en  af  vore  egne  fine  videnskabs- 
mænd sige  noget  i  retning  af,  at  han  mente 
at  mange  professorer  havde  bragt  sig  selv 
ud  af  Kirken  ved  at  prøve  at  filosofere  og 
intellektualisere  angående  Adams  fald  og 
Frelserens  efterfølgende  forsoning.  Dette 
var  fordi  de  hellere  ville  acceptere  menne- 
skers filosofier  end  at  støtte  sig  til  hvad  Her- 
ren har  åbenbaret,  indtil  de  og  vi  er  i  stand 
til  at  forstå  „guddommelighedens  hemmelig- 
heder" som  forklaret  for  Herrens  profeter 
og  åbenbaret  i  større  fylde  på  hellige  steder. 
Der  var  øjensynlig  lignende  problemer  og 
kontroverser  på  Mesterens  tid.  Med  et  ram- 
mende svar  forelagde  Han  de  vigtigste  må- 
der at  opnå  sikkerhed  på  midt  i  uvishedens 
labyrint: 

For  at  afslutte  en  tilsyneladende  disput  mel- 
lem disciplene  om,  hvem  af  dem,  der  ville 
blive  den  største  i  Guds  rige,  sagde  Han: 

hvis  I   ikke  vender  om  og  bliver  som 

børn,  kommer  I  slet  ikke  ind  i  Himmeriget." 
(Matt.  18:3.) 

At  vende  om  betød  ifølge  skrifterne  en  foran- 
dring i  hjertet  og  den  moralske  personlighed 
hos  et  menneske,  der  har  vendt  sig  bort  fra 
syndens  magt  og  til  et  retfærdigt  liv.  Det 
betød  at  „vente  tålmodigt  på  Herren"  indtil 
ens  bønner  kan  blive  besvaret,  og  indtil  ens 
hjerte  er  kommet  i  en  tilstand,  der  beskrives 
således  af  Cyprian,  en  forsvarer  af  troen  på 


den  apostolske  tid:  „Ind  i  mit  hjerte,  renset 
fra  al  synd,  kom  der  et  lys  fra  det  høje,  og  da 
så  jeg  pludselig  og  på  forunderlig  vis  sikker- 
heden overvinde  tvivlen." 
Omvendelse  betyder  mere  end  blot  at  blive 
et  „indregistreret"  medlem  af  Kirken  med 
tiendekvittering,  medlemskort,  tempelanbe- 
faling o.s.v.  Det  betyder  at  overvinde  alle 
tendenser  til  at  kritisere  og  at  stræbe  kon- 
stant fremad  og  forbedre  de  indre  svagheder 
og  ikke  blot  de  ydre. 

Herren  udsendte  en  advarsel  til  dem,  der 
ville  søge  at  ødelægge  en  persons  tro  eller 
lede  ham  væk  fra  Guds  ord  eller  bevirke  at 
han  mistede  sit  tag  i  „jernstangen",  hvor  der 
var  sikkerhed  ved  troen  på  en  guddomme- 
lig Forløser  og  Hans  formål  angående  denne 
jord  og  dens  folk. 

Mesteren  advarede:  „Men  den,  der  forarger 
en  af  disse  små,  som  tror  på  mig,  ham  var 
det  bedre,  at  der  var  hængt  en  møllesten  om 
hans  hals,  og  han  var  sænket  i  havets  dyb." 
(Matt.  18:6.) 

Mesteren  understregede  her  den  kendsger- 
ning, at  hellere  end  at  ødelægge  sjælen  i  en 
sand  troende  (f.  eks.  sig  selv)  var  det  bedre 
at  lide  en  jordisk  død  end  at  pådrage  sig 
straffen  for  at  sætte  sin  egen  evige  skæbne 
på  spil. 

Apostelen  Paulus  understregede  også  faren 
ved  at  lære  falsk  gennem  et  dårligt  eksem- 
pel. Han  sagde:  „Men  agt  vel  på,  at  jeres 
frihed  ikke  skal  bringe  de  skrøbelige  til 
fald  ... 

Så  går  jo  ved  din  „kundskab"  den  skrøbe- 
lige til  grunde,  en  broder,  for  hvis  skyld 
Kristus  er  død! 

Men  når  I  således  synder  imod  brødrene  og 
sårer  deres  skrøbelige  samvittighed,  så  er 
det  Kristus  selv,  I  synder  imod."  (1.  Korr.  8:9, 
11-12.)  Til  den  lærde  og  højtuddannede  ge- 
neration i  vor  tid  talte  profeten  Jakob  noget, 
som  så  ofte  synes  at  måtte  gentages  i  dag: 
„  .  .  .  Når  de  er  lærde,  tror  de,  at  de  er  vise, 
og  de  lytter  ikke  til  Guds  råd,  men  de  til- 
sidesætter det;  thi  de  mener,  at  de  ved  det 
af  sig  selv,  af  hvilken  grund  deres  visdom  er 
dårskab,  og  den  gavner  dem  intet .  .  . 

Men  det  er  godt  at  være  lærd,  når  man  lytter 
til  Guds  råd."  (2  Ne.  9:28-29.) 

Vi  takker  Herren  inderligt  for  den  trofasthed 
og  støtte,  som  udvises  af  mange  inden-  og 
udenfor  Kirken,  der  besidder  høje  pladser  i 
forretningslivet,  i  regeringskredse,  i  den 
juridiske  profession,  doktorer,  socialråd- 
givere, sygeplejesker  og  dem  indenfor  na- 
turvidenskab og  kunst.  Specielt  er  vi  tak- 
nemmelige for  dem,  som  modtager  lederskab 
i  Kirken,  som  tjener  som  hjemmelærere  eller 
klasseledere  i  Præstedømmet  eller  hjælpe- 
organisationerne, som  stiller  sig  til  rådighed 
for  frivillig  tjeneste  til  hjælp  og  omsorg  for 
de  ringere  stillede  i  alle  lande  og  blandt  mi- 
noriteter i  og  udenfor  Kirken,  og  som  er 
særlig  opmærksomme  overfor  enkerne  og 
de  forældreløse. 

Til  alle  sådanne  siger  jeg,  som  Jesus  gjorde 
til  Zakæus:  „I  dag  er  frelsen  kommet  til 
[deres]  hus."  (Lukas  19:9.)  Det  er  disse,  som 
har  et  fast  greb  om  „jernstangen",  der  kan 
føre  os  alle  sikkert  til  livets  træ. 

Jeg  læste  fornylig  en  spalte  i  Washington 
Post  af  George  Moore,  der  omtalte  sig  selv 
som  „eremitten  på  Mount  Vernon".  (Mount 
Vernon  var  George  Washington's  familie- 
gods.) I  denne  artikel  sagde  han:  „Jeg  har 
tilbragt  de  sidste  tyve  år  af  mit  liv  med  at 
reducere  min  uvidenhed."  Han  påstod,  at  et 
menneske  intet  lærer,  før  han  indser,  hvor 
lidt  han  ved.  I  denne  artikel  giver  han  dette 
enestående  billede  af  George  Washington: 
„Washington  gik  aldrig  i  skole.  Derfor  var 
han  et  dannet  menneske;  han  holdt  aldrig 
op  med  at  lære." 

Hvad  George  Moore  sagde  om  sig  selv,  tror 
jeg  ville  passe  godt  på  mange  af  jer  og  på 
mig  selv:  „Jeg  har  tilbragt  mere  end  tre 
snese  år  med  at  reducere  min  uvidenhed." 
Jeg  er  overbevist  om,  at  der  heri  ligger  en 
udfordring  til  alle,  som  opnår  udmærkelse 
på  et  eller  andet  felt.  Nogle  holder  op  med 
at  lære,  når  de  går  ud  af  en  skole;  nogle  hol- 
der op  med  at  lære  om  Evangeliet,  når  de 
har  fuldført  en  mission  for  Kirken;  nogle  hol- 
der op  med  at  lære,  når  de  bliver  bestyrel- 


sesmedlem eller  får  en  fremtrædende  stilling 
i  eller  udenfor  Kirken. 

Husk  på,  hvad  George  Moore  sagde  om 
Washington:  „Vi  kan  blive  dannede  og  ud- 
dannede mennesker  uanset  vor  stilling  i 
livet,  dersom  vi  aldrig  holder  op  med  at 
lære." 

Afdøde  præsident  Dwight  D.  Eisenhower 
(1890—1969,  USA's  34.  præsident)  skrev 
således:  „Ethvert  menneske,  som  udfører  sit 
arbejde  godt,  som  med  rette  har  selvtillid, 
og  som  ikke  utilbørligt  forstyrres  af  hån  fra 
kynikere  og  skulkere, ethvert  menneske  som 
forbliver  tro  mod  ædle  motiver  og  tager  hen- 
syn til  andre  —  det  menneske  er  en  leder. 
Hvadenten  han  bliver  udvalgt  til  en  frem- 
stående position  eller  ej,  kan  han  ikke  undgå 
at  opnå  stor  indre  tilfredsstillelse  ved  at  ud- 
føre overordnet  arbejde. 
Og  dette  er  for  resten,  hvad  den  gode  Herre 
satte  os  her  på  jorden  for."  („Hvad  er  leder- 
skab?" Reader's  Digest,  juni  1965,  p.  54.) 
Med  gengivelsen  af  Jesu  Kristi  sande  Evan- 
gelium og  oprettelsen  af  Kirken  i  tidernes 
fyldes  uddeling  fik  vi  åbenbaret  intruktioner, 
hvis  betydning  ikke  blot  angik  „hvorvidt  då- 
ben skulle  ske  ved  nedsænkning  eller  hvor- 
vidt den  skete  til  syndernes  forladelse;  men 
affaldet  fra  flere  tidsaldre  blev  fejet  tilside, 
klippegrunden  kom  frem  i  lyset,  og  funda- 
mentet til  Guds  rige  blev  atter  opbygget." 
(Brigham  H.  Roberts,  1857—1933,  af  de 
Halvfjerds  Første  Råd.) 
Det  kan  måske  synes  urimeligt  for  mange  at 
erklære,  at  der  i  Jesu  Kristi  Kirke  af  Sidste 
Dages  Helliges  lærdomme  findes  et  bolværk 
som  beskytter  mod  skjulte  afgrunde,  mod 
meningsløsheden  og  ondskaben  i  verden. 
Frelsesplanen,  som  blev  udformet  i  himlene, 
peger  imidlertid  klart  på  den  lige  og  snævre 
sti,  der  fører  til  evigt  liv  (se  Matt.  7:14),  selv- 
om der  er  mange,  der  nægter  at  følge  den 
vej. 

I  en  storslået  åbenbaring  gav  Herren  instruk- 
tion og  befaling  til  Kirkens  ledere  på  den  tid 
om  at  søge  efter  sandhed  på  mange  om- 
råder. 
For  det  første  befalede  Han  naturligvis,  at  de 

skulle  „undervise  hinanden  i  rigets  lære  .  .  . 
i  alle  ting,  som  tilhører  Guds  rige  .  . ."  (L&P 
88:77-78.) 

Dernæst  råder  Han  dem  til  at  skaffe  sig  den 
meget  omfattende  lærdom,  vi  alle  skulle 
søge.  Hans  Kirke  skulle  ikke  være  en  uvi- 
dende præstestand  indenfor  mange  områder 
af  verdslig  lærdom. 

Og  dernæst  henvender  Herren  sin  åbenba- 
ring til  alle  andre,  som  måske  ikke  har  tro: 

søg  efter  kundskab  ved  læsning  og  ved 

tro."  (L&P  88:118.) 

Man  kunne  spørge:  Hvordan  opnår  man 
„kundskab  ved  tro"?  En  profet  har  forklaret 
framgangsmåden:  Først  må  man  bruge  sine 
evner,  prøve  Herrens  ord  og  have  et  ønske 
om  at  tro.  Lad  dernæst  dette  ønske  virke  i 
jer,  indtil  I  tror  så  meget,  at  I  kan  give  plads 
til  en  del  af  Herrens  ord;  derefter  må  ordet 
plejes  ligesom  et  sædekorn  og  ikke  gå  imod 
Herrens  Ånd,  som  oplyser  ethvert  menne- 
ske, der  kommer  til  verden.  Så  kan  I  begyn- 
de at  føle  i  jer  selv,  at  det  er  en  god  sæd  I 
har  sået,  for  den  begynder  at  opfylde  jeres 
sjæl,  oplyse  jeres  forstand,  og  ligesom 
træets  frugt  i  Lehi's  syn  får  den  en  dejlig 
smag.  (Se  Alma  32.) 

Det  var  en  engelsk  romanforfatter,  man  til- 
lagde ordene:  „Den,  som  søger  Gud,  har 
allerede  fundet  Ham." 

Nu  må  man  ikke  tro,  at  dette  at  opnå  „kund- 
skab gennem  tro"  er  en  let  eller  doven  måde 
at  opnå  kundskab  og  modnes  i  visdom  på. 
Udfra  himmelske  instruktioner  og  udfra  er- 
faringer fra  næsten  enhver,  der  inderligt  har 
søgt  himmelsk  vejledning,  kan  man  lære,  at 
kundskab  ved  tro  kræver  følgende:  en  drej- 
ning af  hele  sjælen  gennem  et  værdigt 
levned,  således  at  man  kommer  i  harmoni 
med  Herrens  hellige  Ånd;  dernæst  at  hid- 
kalde den  dybe  søgen  fra  vor  sjæls  inderste; 
og  endelig  at  arbejde  på  at  modtage  Åndens 
sande  vidnesbyrd. 

Denne  Kirkes  mission  er  at  bære  vidnesbyrd 
om  Evangeliets  sandheder  og  at  jage  alle 
falske  lærdomme  på  flugt,  som  fra  alle  sider 
forårsager  rastløshed  og  den  formålsløshed, 
som  truer  alle,  der  ikke  har  fundet  den  lige 


sti  og  det,  der  kunne  blive  et  anker  for  sjæ- 
len (se  Hebræerbrevet  6:19).  f 
Min  inderlige  bøn  er,  at  jeg  må  kunne  løfte 
det  sande  Kristi  Lys  op  for  hele  verden.  Jeg 
ville  gerne,  at  alle  skulle  vide  med  sikkerhed 
som  jeg,  gennem  studium,  bøn  og  tro,  at  vor 
Herre  og  Mester  —  som  Han  selv  forklarede 
Marta,  da  hun  sørgede  over  Lazarus'  død 
—  virkelig  er  „opstandelsen  og  livet;  [og  at] 
den,  som  tror  på  [Ham],  skal  leve,  om  han 
end  dør. 

Og  enhver,  som  lever  og  tror  på  [Ham]  skal 
i  evighed  ikke  dø  .  .  ."  (Johs.  11:25-26.) 
Jeg  takker  Herren,  at  jeg  kan  svare  ligesom 
Marta  og  Peter:  „Du  er  Kristus,  den  levende 
Guds  Søn."  (Matt.  16:16.) 
„Ja,  Herre!  jeg  tror,  at  du  er  Kristus,  Guds 
Søn,  den,  som  kommer  til  verden."  (Johs. 
11:27.) 

Om  dette  bærer  jeg  mit  alvorlige  vidnesbyrd, 
i  vor  Herres  og  Mesters  Jesu  Kristi  velsig- 
nede navn.  Amen.  O 

Vælg 


dag 


ym 


AF  PRÆSIDENT  N.  ELDON  TANNER, 
anden  rådgiver  i  Det  Første  Præsidentskab 

For  nylig  har  vi  hørt  om  foredragsserien  „Mit 
sidste  Foredrag",  hvor  foredragsholderne 
valgte  deres  emne,  som  om  det  var  den 
sidste  tale,  de  skulle  holde  i  livet.  Med  dette 
i  tankerne  valgte  jeg  mit  emne  til  denne  kon- 
ference, som  om  det  skulle  være  min  sidste 
tale  —  det  vigtigste  budskab,  jeg  kunne 
efterlade  menneskene. 
Det  emne,  jeg  således  har  valgt,  er  taget  fra 
Josuabogen:  „...vælg  i  dag,  hvem  I  vil 
tjene  .  .  .  Men  jeg  og  mit  hus,  vi  vil  tjene  Her- 
ren." (Josua  24:15.)  Kort  efter  denne  udta- 
lelse døde  Josua  110  år  gammel  og  efterlod 
dette  som  sit  afskeds-budskab. 
Efterhånden  som  vi  har  lyttet  til  de  dejlige 
taler,  der  er  blevet  holdt  ved  denne  konfe- 
rence, og  når  vi  skal  lytte  til  de  følgende,  er 
jeg  sikker  på,  at  vi  vil  finde,  at  mange  af  dem 
understreger  vigtigheden  af  at  tjene  Herren. 


Vi  husker  alle,  hvorledes  Moses  førte  Israels 
børn  ud  af  fangenskab,  og  hvordan  ægyp- 
terne blev  udslettet  af  Det  røde  Hav;  hvor- 
dan Herren  gav  amoritterne  og  Jerikos  folk 
i  deres  hænder,  så  de  kunne  eje  deres  land, 
og  hvorledes  Josua  mindede  sit  folk  om  Her- 
rens ord: 

„Og  jeg  gav  eder  et  land,  I  ikke  havde  haft 
arbejde  med,  og  byer,  I  ikke  havde  bygget, 
og  I  tog  bolig  i  dem;  af  vinhaver  og  oliven- 
træer, I  ikke  plantede,  nyder  I  nu  frugten." 
Derefter  sagde  Josua:  „Så  frygt  nu  Herren 
og  tjen  ham  i  oprigtighed  og  trofasthed,  skaf 
de  guder  bort,  som  eders  forfædre  dyrkede 
hinsides  floden  og  i  Ægypten,  og  tjen 
Herren! 

Men  hvis  I  ikke  synes  om  at  tjene  Herren, 
så  vælg  i  dag,  hvem  I  vil  tjene,  de  guder, 
eders    forfædre    dyrkede    hinsides    floden, 

eller  amoriternes  guder,  i  hvis  land  I  nu  bor. 
Men  jeg  og  mit  hus,  vi  vil  tjene  Herren!" 
Og  så  advarede  han:  „Når  I  forlader  Herren 
og  dyrker  fremmede  guder,  vil  han  vende  sig 
bort  og  bringe  ulykke  over  eder  og  tilintet- 
gøre eder,  skønt  han  tidligere  gjorde  vel 
imod  jer."  Da  frygtede  folket  og  sagde: 
„  Herren  vor  Gud  vil  vi  tjene,  og  hans  røst  vil 
vi  lyde!"  (Josua  24:13-15,  20,  24.) 

En  parallel  hertil  findes  i  vore  pionerfædres 
historie,  som  på  grund  af  deres  religiøse 
overbevisning  var  flygtet  fra  deres  smukke 
byer  og  hjem.  Skønt  de  led  meget,  og  mange 
døde,  forblev  de  tro  mod  deres  overbevis- 
ning, og  selv  i  al  deres  modgang  på  den 
møjsommelige  vej  over  sletterne  sang  de: 
„Om  så  vi  dør,  før  rejsen  er  forbi,  salig  dag! 
alt  er  vel."  (Sange  no.  8,  4.  vers  —  direkte 
overs.  O.  A.)  De  velsignede  Herren  deres 
Guds  navn  og  fortsatte  med  at  tjene  Ham, 
og  gennem  deres  retfærdige  gerninger  og 
arbejde  har  Han  velsignet  dem  og  deres 
efterkommere. 

Når  vi  læser  skrifterne,  og  når  vi  læser  ver- 
dens historie,  finder  vi  utallige  eksempler 
på,  at  enkeltpersoner,  byer,  ja  selv  nationer, 
som  valgte  at  tjene  Herren,  blev  frelst  og 
velsignet  med  velstand  —  ikke  som  resultat 
af  deres  menneskelige  geni  alene,  men  ved 
Guds  vilje  —  mens  andre,  som  nægtede  at 
gøre  det,  led  Hans  vrede,  blev  besejret  og 
tilintetgjort. 

Som  berettet  i  Mormons  bog:  „Se,  dette  er 
et  udvalgt  land,  og  det  folk,  der  besidder 
det,  skal  være  fri  for  trældom,  fangenskab 
og  for  alle  andre  folk  under  himlen,  dersom 
de  blot  vil  tjene  landets  Gud,  som  er  Jesus 
Kristus..."  (Ether  2:12.) 

Hvilket  herligt  løfte!  Men  vi  finder  den  sam- 
me betingelse,  som  Josua  advarede  folket 
om:  „Når  (hvis)  I  forlader  Herren  og  dyrker 
fremmede  guder,  vil  han  vende  sig  bort  og 
bringe  ulykke  over  eder."  I  Ethers  bog  lyder 
betingelsen:  „dersom  de  blot  vil  tjene  lan- 
dets Gud,  som  er  Jesus  Kristus."  Er  vi  på 


vej  mod  tilintetgørelse  ved  ikke  at  tjene 
Jesus  Kristus  og  leve  efter  Hans  lære? 
I  sin  bog  Civilization  on  Trial  (Civilisationen 
på  Prøve),  udgivet  i  1948,  synes  Arnold 
J.  Toynbee  (engelsk  historiker,  f.  1889)  at 
have  fanget  dette  budskab  i  sin  opregning 
af  forskellige  civilisationers  storhed  og  for- 
fald, og  han  lægger  mærke  til  grunden  til 
deres  fald.  Han  definerer  historien  og  dens 
tendens  til  at  gentage  sig  selv,  og  dernæst 
siger  han: 

„Vor  nuværende  situation  er  virkelig  formi- 
dabel. En  udforskning  af  det  historiske  land- 
skab i  lyset  af  vor  eksisterende  viden  viser, 
at  historien  indtil  dato  har  gentaget  sig  selv 
omkring  tyve  gange  ved  at  producere  men- 
neskelige samfund  af  samme  art  som  vort 
vestlige  samfund,  og  den  viser  også,  at 
—  med  vort  eget  samfund  som  eneste  muli- 
ge undtagelse  —  alle  samfund  af  den  art,  vi 
kalder  civilisationer,  allerede  er  døde  eller 
døende.  Og  ydermere,  når  vi  studerer  disse 
døde  eller  døende  civilisationers  historie  i 
detaljer  og  sammenligner  dem  indbyrdes, 
finder  vi  tegn  på  noget,  der  ligner  et  ensartet 
mønster  i  nedgangsprocessen.  Vi  spørger 
naturligvis  os  selv,  om  dette  mønster  nød- 
vendigvis må  gentage  sig  i  vort  tilfælde.  Er 
en  sådan  form  for  nedgang  og  forfald  i  vente 
for  os  .  .  .  som  en  dom,  hvorfra  ingen  civili- 
sation kan  håbe  at  undslippe?" 
Han  fortsætter  med  at  udtrykke  den  opfat- 
telse, at  mønstret  for  tidligere  succes'er  og 
fejltagelser  ikke  nødvendigvis  behøver  at 
gentage  sig.  Han  siger:  „Som  menneskelige 
væsener  er  vi  begavet  med  denne  frie  vilje, 
og  vi  kan  ikke  skubbe  vort  ansvar  bort  og 
over  på  Gud  eller  naturen.  Vi  må  selv  bære 
det.  Det  er  op  til  os."  Han  foreslår,  hvad  vi 
burde  gøre  politisk,  økonomisk  og  religiøst, 
og  udtaler:  „Af  disse  tre  opgaver  er  den 
religiøse  naturligvis  i  det  lange  løb  den  vig- 
tigste." (New  York:  Oxford  University  Press, 
pp.  38 — 40.) 

Jeg  vil  gerne  påpege,  at  hvis  vi  var  åndeligt 
sunde,  hvis  vi  efterlevede  Jesu  Kristi  lær- 

domme,  hvem  vi  må  tjene,  hvis  vi  vil  over- 
leve som  enkeltpersoner  og  som  samfund, 
så  ville  de  politiske  og  økonomiske  proble- 
mer allerede  være  løst,  fordi  efterlevelsen  af 
De  ti  Bud  og  andre  af  Guds  lærdomme  ville 
få  os  til  at  leve  sammen  i  fred  og  velstand. 
Som  vi  gennemgår  disse  lærdomme,  kan  vi 
ikke  finde  noget  deri,  som  ikke  —  dersom 
vi  efterlevede  det  —  ville  gøre  os  bedre  og 
lykkeligere  i  enhver  henseende. 
Vi  bliver  mindet  om  Sodoma  og  Gomorras 
ødelæggelse;  Sodoma  var  hovedbyen  i  det- 
te område  i  midten  af  Jehovas  Have.  Ligele- 
des hører  vi  om  Tyrus  og  Sidon,  hvor  Tyrus 
var  en  blomstrende  by  med  stor  velstand  og 
skønhed,  og  måske  den  største  by,  man  ved 
Frelseren  har  besøgt.  Og  ligeledes  om  Jeru- 
salem og  andre  store  byer  og  civilisationer, 
som  er  faldet,  fordi  de  vendte  sig  bort  fra 
Gud  og  blev  onde  og  utro  folk.  Og  jeg  fryg- 
ter, at  det  samme  hastigt  er  ved  at  ske  i  vort 
eget  land. 

Rudyard  Kiplings  profetiske  digt  „God  of 
Our  Fathers,  Known  of  Old"  („Vore  Fædres 
Gud,  Kendt  Fra  Fordum")  var  en  advarsel 
til  det  store  og  mægtige  Britiske  Verdens- 
rige, da  det  befandt  sig  på  sin  herligheds 
højde,  og  det  burde  være  en  advarsel  til  alle 
nationer: 

„Vore  fædres  Gud,  kendt  fra  fordum, 
Herre  for  vor  vidt  omkastede  kampfront, 
Under  hvis  vældige  hånd  vi  ejer 
Herredømme  over  palme  og  fyr, 
Hærskarers  Herre,  vær  endnu  med  os, 
Så  ikke  vi  glemmer,  så  ikke  vi  glemmer! 

Tumulten  og  råbene  dør  hen, 
Hærførere  og  konger  går  af; 
Men  stadig  står  dit  gamle  offer, 
Et  ydmygt  og  angergivent  hjerte, 
Hærskarers  Herre,  vær  endnu  med  os, 
Så  ikke  vi  glemmer,  så  ikke  vi  glemmer! 

Vore  flåder,  langt  borte,  smelter  væk; 
Geværild  sænkes  på  fjerne  strande; 
Ve,  al  gårsdagens  pomp  og  pragt 
Jeg  vandt  ved  Nineve  og  Tyrus! 


Nationernes  Dommer,  spar  os  endnu, 
Så  ikke  vi  glemmer,  så  ikke  vi  glemmer." 

Disse  eksempler  understreger  tydeligt,  at 
der  er  styrke  i  ydmyghed  og  svaghed  i  hov- 
mod. Dersom  vi  ikke  omvender  os  og  æn- 
drer vore  veje,  vil  vi  gentage  Sodomas  og 
Gomorras  historie.  Lad  os  analysere  vore 
frembringelser  og  finde  ud  af,  hvor  værdier- 
ne er.  Vi  har  gjort  store  fremskridt  på  viden- 
skabelige felter.  Vi  har  sendt  mennesker  til 
månen  og  tilbage,  udviklet  kernevåben  og 
gjort  store  fremskridt  i  krigsmetoder,  men 
hvad  har  vi  gjort  i  fredens  interesse?  Hvad 
har  vi  gjort  på  det  menneskelige  område? 
Hvilket  fremskridt  har  vi  gjort  på  åndelighe- 
dens område? 

Kan  nogen  undgå  at  se,  at  også  vi  lever  i  en 
ond  og  utro  verden,  at  vi  ikke  tjener  Gud,  at 
vi  er  sikkert  på  vej  mod  ødelæggelse,  når  vi 
i  næsten  alle  aviser  og  blade  og  på  radio  og 
TVsereller  hører  om  overtrædelse  af  enhver 
af  Guds  love:  tyveri,  pyromani  og  plyndren, 
drab,  hor,  voldtægt,  død  og  ulykke  gennem 
drukkenskab;  kirkerne  tomme  og  butikker, 
gader  og  parker  fulde  om  søndagen.  Alt  for 
mange  af  os,  der  påstår  at  være  kristne,  er 
skyldige  i  nogle  af  disse  ting. 

Som  en  har  sagt:  „Hvis  man  blev  arresteret 
for  at  være  kristen,  mon  så  der  ville  være 
beviser  nok  til  at  domfælde  os?"  Vi  er  blevet 
advaret  igen  og  igen.  Vi  kan  ikke  påberåbe 
os  uvidenhed.  Hvis  vi  vil  frelse  os  selv,  vore 
familier  og  vort  land,  må  og  skal  vi,  som 
Peter  lærte,  omvende  os,  lade  os  døbe,  æn- 
dre vor  kurs  og  vende  os  og  tjene  Herren  og 
holde  Hans  bud.  Ansvaret  påhviler  os  hver 
især.  Vi  behøver  en  åndelig  renaissance. 

Kan  I  forestille  jer,  hvilken  herlig  verden  det 
ville  være  at  leve  i,  dersom  alle  efterlevede 
Evangeliets  lærdomme,  elskede  Gud  og 
overholdt  Hans  bud?  Hvis  vi  alle  elskede 
hinanden,  hvis  der  ikke  fandtes  nogen  bag- 
talelse, ingen  drab,  ingen  tyveri,  hvis  alle  var 
ærlige,  sande,  dydige  og  velgørende?  Vi  ville 
ingen  krige  have,  men  fred  og  en  himmel  her 

på  jorden,  og  vi  kunne  se  de  penge,  der  nu 
bliver  brugt  på  krig,  lovmaskineriet  og  krimi- 
nalitet, blive  anvendt  til  værdige  formål,  til 
at  hjælpe  de  trængende,  de  syge  og  de  dår- 
ligt stillede. 

Da  Herren  fortalte  Abraham,  at  Han  ville 
ødelægge  Sodoma  på  grund  af  dens  ugude- 
lighed, bad  Abraham  først  for  dens  beva- 
relse, hvis  der  var  halvtreds  retfærdige  i 
byen,  og  til  sidst,  hvis  der  blot  var  ti  retfær- 
dige. Herren  gav  efter,  men  de  kunne  ikke 
engang  finde  ti  retfærdige,  hvorfor  byen  blev 
ødelagt.  Lad  os  gøre  og  sikre  på,  at  vi  kan 
blive  talt  blandt  de  retfærdige,  for  hvis  skyld 
Herren  ville  spare  vor  by  og  vort  land.  Det 
er  yderst  vigtigt,  at  vi  beslutter,  hvorvidt  vi 
vil  tjene  Herren.  Han  sagde  selv:  „Ingen  kan 
tjene  to  herrer;  han  vil  jo  enten  hade  den 
ene  og  elske  den  anden  eller  holde  sig  til 
den  ene  og  ringeagte  den  anden.  I  kan  ikke 
tjene  både  Gud  og  mammon."  (Matt.  6:24.) 
Det  valg  at  tjene  Gud  behøver  ikke  nødven- 
digvis at  udelukke  et  hjem  eller  en  tilstræk- 
kelig indkomst,  eller  de  ting  i  denne  verden, 
som  bringer  glæde  og  lykke,  men  det  kræ- 
ver derimod,  at  vi  ikke  vender  os  bort  fra 
Gud  og  Jesu  Kristi  lærdomme  under  tilfreds- 
stillelsen af  vore  timelige  behov. 
Min  erfaring  gennem  livet  har  vist  mig  uden 
tvivl,  at  dersom  vi  vil  leve  efter  Evangeliets 
principper,  som  de  er  fremsat  af  Jesus  Kri- 
stus og  profeterne,  tjene  Herren  og  holde 
Hans  befalinger,  vil  det  i  høj  grad  bidrage 
til  vor  succes  med  de  gode  ting  i  livet,  både 
timelige  og  åndelige.  Vi  vil  opdrage  bedre 
familier  og  yde  mere  til  samfundet  end  de, 
som  fornægter  Herren  og  ignorerer  Hans 
lærdomme.  Faktisk  kan  man,  hvis  man  ser 
på  de  mennesker,  man  kender,  finde  ud  af, 
at  de,  som  lever  et  sandt  kristent  liv,  er  lyk- 
keligere og  mere  elskede  og  respekteret, 
mens  de  forbereder  sig  til  evigt  liv. 
Herren  har  også  sagt:  „Saml  jer  ikke  skatte 
på  jorden,  hvor  møl  og  rust  fortærer,  og  hvor 
tyve  bryder  ind  og  stjæler,  men  saml  jer 
skatte  i  Himmelen,  hvor  hverken  møl  eller 


rust  fortærer,  og  hvor  ingen  tyve  bryder  ind 
og  stjæler. 

Thi  hvor  din  skat  er,  der  vil  også  dit  hjerte 
være."  (Matt.  6:19-21.) 
Jeg  spekulerer  over  den  utilbørlige  omsorg 
for  materielle  ejendele  og  for  helligdomme 
og  monumenter,  der  smuldrer  hen  og  for- 
falder. Forleden  læste  jeg  i  avisen  om  Lin- 
coln-Mindebygningens forfald  i  Washington. 
Dette  er  i  sandhed  en  ærgrelse  for  alle  os, 
som  ærer  dem,  der  har  gjort  så  meget  for 
at  opbygge  og  tjene  deres  land.  Men  når  vi 
læser  i  detaljer  om  den  femogfyrre  år  gamle 
bygnings  limstensmure  og  marmorsøjler,  der 
er  i  forfald,  om  mørtelen,  der  skaller  af,  om 
stalaktitet  og  stalaktiter,  der  er  ved  at  om- 
danne kælderen  til  en  drypstenshule,  om  de 
millioner  af  edderkopper  og  små  vingede 
myg,  der  sværmer  over  loftet,  giver  det  os  et 
enestående  eksempel  på  den  kendsgerning, 
at  møl  og  rust  virkelig  fortærer  skatte  på 
jorden.  Og  mens  vi  viser  ærbødig  hyldest 
overfor  minderne  om  personer  og  steder, 
lad  os  så  samtidig  være  alvorligt  beskæfti- 
get med  vore  åndelige  pligter  og  bevarelsen 
af  de  skatte,  som  ikke  kan  udslettes  af  tiden. 
Det  minder  mig  om  Henry  Van  Dyke's  for- 
tælling „The  Mansion"  („Boligen"),  hvori 
han  fortæller  om  den  rige  mand,  som  boede 
i  en  fin  bolig  på  jorden,  men  blev  chokeret 
over  at  opdage,  at  han  kun  havde  en  lille 
hytte,  da  han  nåede  himlen.  Men  den  fattige 
mand  fandt  til  sin  overraskelse,  at  han  havde 
en  fin  bolig  i  himlen,  fordi  han  havde  samlet 
sig  skatte  i  himlen.  (Matt.  6:20;  Henry  Van 
Dyke,  1852—1933,  am.  præst  og  forfatter.) 
På  vor  vej  gennem  livet  træffer  vi  konstant 
valg,  som  vil  afgøre,  hvad  vi  får  ud  af  livet. 
Vil  vi  drage  nytte  af  vore  muligheder  for  at 
forbedre  os,  eller  vil  vi  spilde  vores  tid?  Vil 
vi  gøre  det  rette  eller  det  forkerte?  Vil  vi  gå 
i  kirke  eller  vanhellige  sabatten?  Vil  vi  tjene 
Gud  eller  mammon?  Vi  kan  ikke  tjene  to  her- 
rer. Livet  må  finde  sin  herre. 
Dette  betyder  ikke,  at  menneskene  enten  er 
fuldstændig   gode  eller  fuldstændig  onde, 

men  til  enhver  tid  må  man  have  en  klar  son- 
dring at  gå  ud  fra,  og  valget  af  Gud  eller 
mammon  hjælper  os  til  at  træffe  de  andre 
valg  i  livet. 

For  at  opnå  den  fulde  glæde  af  de  velsignel- 
ser, Gud  har  lovet  dem,  som  tjener  Ham  og 
holder  Hans  bud,  er  det  vigtigt,  at  forældre 
underviser  deres  børn  i  tro  på  Gud.  Herren 
advarede: 

„Og  atter:  Om  forældre  i  Zion  eller  i  nogle 
af  dens  organiserede  stave  har  børn,  og  de 
ikke  underviser  dem  i  læren  om  omvendelse, 
tro  på  Kristus,  den  levende  Guds  Søn,  og 
om  dåb  og  den  Helligånds  gave  gennem 
håndspålæggelse,  når  de  er  otte  år  gamle, 
skal  synden  hvile  på  forældrenes  hoved. 
De  skal  også  lære  deres  børn  at  bede  og  at 
vandre  retskaffent  for  Herren."  (L&P  68:25, 
28.) 

Idet  man  indser  vigtigheden  af  denne  art  op- 
dragelse tilskynder  Kirken  medlemmerne  til 
at  overholde  familiehjemmeaftenen  på  reli- 
giøs måde,  til  at  gå  til  seminarer,  institutter, 
skoler,  collegies,  hjælpeorganisationer  eller 
andre  steder,  hvor  man  hjælpes  til  at  forbe- 
rede sig  selv  og  sine  børn  til  at  tjene  Herren. 
Vi  må  ikke  være  sendrægtige  med  hensyn  til 
denne  pligt. 

Det  gjorde  stærkt  indtryk  på  mig,  da  jeg 
hørte  Brigham  Young  Universitetets  præsi- 
dent dr.  Ernest  L.  Wilkinson  fortælle  om 
en  ulykkes-opringning,  som  førte  ham  til 
LDS-Hospitalets  intensive  koronar-afdeling 
i  Salt  Lake  City,  hvor  en  af  hans  nære  per- 
sonlige venner  i  løbet  af  flere  år  lå  i  kritiske 
omstændigheder  med  koronartrombose. 
Han  sagde:  „Da  jeg  kom  hen  til  hans  seng, 
greb  han  min  hånd,  og  gennem  iltmasken 
mumlede  han,  skønt  det  gjorde  ondt  og 
krævede  arbejdsomt  åndedræt:  ,Åh,  doktor, 
kan  du  redde  mig?  Der  er  så  mange  ting, 
som  jeg  har  udsat  og  ønsker  at  gøre.' 
Efterhånden  som  vi  arbejdede  til  ud  på  mor- 
gentimerne og  anvendte  alle  de  moderne 
elektroniske  indretninger,  lægevidenskaben 
kan  opvise,  og  efterhånden  som  det  blev 


mere  og  mere  indlysende,  at  min  ven  ikke 
ville  overleve,  kom  hans  bemærkning  gen- 
tagne gange  tilbage  til  mig,  og  jeg  funderede 
over  den.  Er  vi  tænkere  eller  gørere?  Hvor 
mange  af  os  opsætter  de  virkelig  vigtige  be- 
slutninger i  livet?  Vil  vi  stadig  ønske,  at  man- 
ge ting  var  gjort,  når  vi  selv  står  på  korsve- 
jen mellem  livet  og  døden?" 
Dette  er  sandelig  et  vigtigt  og  alvorligt 
spørsmål.  Vi  nærmer  os  alle  den  omtalte 
korsvej  mellem  livet  og  døden.  Hvor  er  vi 
gunstigt  stillede,  at  vi  er  i  stand  til  at  træffe 
et  valg.  Hvor  herligt  er  det  ikke,  at  vi  ved,  at 
vi  selv  kan  vælge  vor  kurs,  bestemme  vor 
skæbne  og  afgøre  vore  velsignelser.  Det  er 
ikke  for  sent  at  vælge.  Valget  er  vort,  men  vi 
må  vælge  i  dag,  hvem  vi  vil  tjene. 
Jeg  takker  hver  dag  Herren,  fordi  jeg  ved,  at 
Gud  vor  Fader,  hvis  børn  vi  er,  lever  og 
ønsker,  at  det  hele  må  lykkes  for  os,  og  at 
Han  „således  elskede  . .  .  verden,  at  han  gav 
sin  Søn,  den  enbårne,  for  at  enhver,  som  tror 
på  ham,  ikke  skal  fortabes,  men  have  evigt 
liv. 

Thi  Gud  sendte  ikke  sin  Søn  til  verden  for 
at  dømme  verden,  men  for  at  verden  skal 
frelses  ved  ham."  (Johs.  3:16-17.) 
Ja,  Jesus  Kristus  gav  sit  liv  for  os  og  gav  os 
den  plan,  hvorved  vi  kan  nyde  livet  i  dets 
fylde  og  udarbejde  vores  frelse.  Som 
Richard  L.  Evans  så  smukt  sagde:  „Vor  Fa- 
der i  himlen  er  ikke  en  opmand,  som  prøver 
at  sætte  os  ud  af  spillet.  Han  er  ikke  en  kon- 
kurrent, som  prøver  at  narre  os.  Han  er  ikke 
en  forfølger,  der  prøver  at  overbevise  os. 
Han  er  en  kærlig  Fader,  som  ønsker  vor  lyk- 
ke og  evige  fremgang,  og  som  vil  hjælpe  os 
alt  det,  Han  kan,  hvis  vi  blot  i  vort  liv  vil  give 
Ham  lejlighed  til  at  gøre  det." 
Det  er  min  oprigtige  bøn,  at  vi  vil  have  mod 
og  styrke  nok  til  at  ydmyge  os,  acceptere 
vor  Frelser,  Jesus  Kristus,  og  tjene  Ham  og 
derved  nyde  de  velsignelser,  Han  har  lovet 
os.  I  Jesu  Kristi  navn.  Amen.  Q 

(BØRNENES 
SIDER. 


Venlige 
Jules 


AF  BERNADINE  BEATIE 
ILLUSTRERET  AF  SHERRY  THOMPSQ 


Selv  når  Jirles^prøvede-atjta4e-é 
pet,  kunne  hans  høje,  glade  sterhm 
høres  fra  den  ene  ende  af  denjlille 
franske  landsby,  hvor  han  boede, 
den  anden. 

I  dag  lød  hans  stemme  endda  høje 
og  gladere  end  sædvanligt.  „Pierre! 
Pierre!"  råbte  han  til  sin  bedste  ven, 
som  boede  ved  siden  af.  „Jeg  skal 
til  Paris  og  besøge  min  tante  Yvette!" 


ierre,  Maurice  ocrRauol,  som  alle 
legede  sammen,  kom  løbende. 
„Hvornår  ska!   du   afsted?"   spurgte 
Raoul  med  de  mørke,  klare  øjne. 
„I  morgen!"  rungede  Jules'  stemme. 

Pierre  rystede  tungsindigt  på  hove- 
det. „Byfolk  er  uvenlige.  Da  jeg  var 
i  Paris,  var  der  ingen,  som  overhove- 
det talte  til  mig." 

„Prøvede  du  at  blive  venner  med  no- 
gen?" spurgte  Jules. 
Pierre  trak  på  skuldrene.  „Hvordan 
bliver  man  venner  med  folk,  som  har 
så  travlt,  at  de  ikke  engang  kan  sva- 
re på  et  høfligt  spørgsmål?" 
„Du  skal  ikke  bekymre  dig,  Jules," 
sagde  Raoul  trøstende.  „Du  skal  nok 
få  det  rart  alligevel." 
„Oui,"  samtykkede  Pierre.  „Du  vil  se 
det  store  optog  på  Bastilliedagen!" 
„Og  Eifeltårnet,  og  dukketeater!"  til- 
føjede Maurice. 

„Oui,"  sagde  Jules.  Men  hans  stem- 
me havde  ikke  sin  sædvanlige  glade 
klang.  Et  øjeblik  efter  smilte  han. 
Måske  Pierre  tog  fejl.  Ikke  alle  kun- 
ne være  uvenlige  i  en  stor  by  som 
Paris. 

Men  næste  morgen,  da  Jules  steg  op 
i  den  store  bus  til  Paris,  huskede  Ju- 
les Pierre's  ord.  Ingen  så  på  ham,  og 
ingen  talte.  Jules  stod  kejtet  der  med 
sin  kuffert  i  den  ene  hånd  og  poser 
fyldt  med  friske  grøntsager  til  tante 
Yvette  i  den  anden. 
„Sæt  dig  der."  Buschaufføren  nikke- 
de i  retning  af  en  tom  plads  ved 
siden  af  en  sortklædt  kvinde  med 
stift  ansigt.  „Læg  din  kuffert  og  dine 
poser  i  nettet  over  sædet." 
„Oui,  Monsieur.  Merci."  Jules'  høje 
stemme  lavede  ekko  gennem  bussen. 
Alle  så  oprørt  derhen. 
„Bonjour  Madame."  Jules  forsøgte  at 
tale  stille  til  sin  sidemand,  men  hans 


stemme  rungede  som  en  stor  klokke. 
Damen  nikkede  køligt.  Jules  stod  på 
tæer  for  at  anbringe  sine  ejendele  i 
nettet,  netop  som  bussen  kørte  over 
en  bule  i  vejen. 

„Hov!"  råbte  Jules,  og  han  faldt  ned 
på  gulvet  i  en  regn  af  roer,  kartofler 
og  kålhoveder. 

Damen  i  sort  havde  ikke  længere  et 
stift  ansigt;  hun  så  bekymret  ud.  „Er 
du  kommet  noget  til?"  spurgte  hun. 
„Non,  Madame!"  rungede  Jules  rød 
i  hovedet.  „Men  jeg  havde  regnet 
med  at  bære  min  fars  grøntsager, 
ikke  at  have  dem  på."  Han  lo,  mens 
han  rakte  op  efter  et  bundt  løg,  som 
hang  ned  over  hans  ansigt. 
Der  lød  en  fnisen  fra  bagenden  af 
bussen,  og  snart  lo  alle. 
„De  er  til  min  tante  Yvette.  Jeg  skal 
besøge  hende  i  Paris,"  forklarede 
han  til  en  mand  med  et  stort,  sort 
overskæg,  som  sad  lige  på  den  an- 
den side  af  midtergangen. 

„Din  første  tur?"  spurgte  manden 
smilende. 

„Oui,  Monsieur,"  rungede  Jules'  ven- 
lige stemme. 

Damen  på  pladsen  lige  bag  ved  Jules 
samlede  et  kålhovede  op  for  ham. 
„Det  er  sjældent  man  ser  så  fine 
kål  i  byen,"  sagde  hun. 
„Behold  det,  Madame,"  rungede 
Jules. 

En  anderkendende  mumlen  fejede 
gennem  bussen,  og  snart  efter  lo  de 
alle  og  snakkede  sammen.  Hver  en- 
kelt fortalte  om  et  godt  sted  i  Paris, 
Jules  skulle  besøge.  Selv  chaufføren 

var  venlig  og  smilende,  da  bussen 
nåede  udkanten  af  Paris. 
„Det  må  jeg  sige!"  råbte  Jules  med 
en  stemme  som  et  tågehorn  og  øjne- 
ne opspilede  af  forundring.  „Den  by 
er  sandelig  stor!" 

„Ikke  meget  større  end  din  stemme, 
mon  petit,  lo  hans  sidemand,  Mada- 
me Dumont. 

Jules  grinede.  „Jeg  prøver  at  tale 
lavt,  men  nogle  gange  glemmer  jeg 
det." 

„Du  har  en  glad  og  munter  stemme!" 
sagde   Madame   Carros,   som   holdt 


det  kålhovede,  Jules  havde  givet 
hende. 

„Ja,  du  har,"  nikkede  Monsieur Char- 
vet  samtykkende  fra  den  anden  side 
af  midtergangen.  „Den  har  fået  os 
alle  til  at  føle  os  som  gamle  venner." 
Netop  da  standsede  bussen  ved 
siden  af  en  stor  busstation,  og  plud- 
selig var  alle  forandret.  Ingen  smilte 
mere.  De  rejste  sig  op,  greb  deres 
baggage,  skubbede  og  puffede  sig 
ud  i  midtergangen.  De  gik  alle  uden 
at  sige  farvel,  og  Jules  var  alene  i 
den  store  bus.  Da  han  havde  samlet 


Sugerør-Blæste 
billeder 

AF  MARIAN  M.  MINER 


Før  du  begynder  at  lave  sugerørs- 
billeder,  skal  du  sørge  for  at  have 
gammelt  tøj  på.  Dæk  gulvet  og  ar- 
bejdsbordet med  aviser. 
Dryp  nu  små  klatter  vandfarve,  pla- 
katfarve eller  farvet  blæk  på  et  styk- 
ke papir.  Så  blæser  du  gennem  su- 
gerøret og  skubber  malingen  ud  i  ed- 
derkoppelinier.  Husk  at  puste,  indtil 
al  malingen  er  brugt.  Lav  én  klat 
farve  færdig  ad  gangen,  og  blæs 
hurtigt,  før  den  tørrer.  Du  kan  lave 
adskillige  billeder  på  denne  måde. O 

Venlige  Jules 

sine  ejendele  sammen  steg  han  ned 
på  den  overfyldte  busperron  og  så 
sig  om  efter  tante  Yvette.  Hun  var 
der  ikke.  En  skælven  løb  ned  ad  ryg- 
gen på  Jules.  Han  skyndte  sig  ind  på 
stationen.  Den  var  også  fuld  af  men- 
nesker, men  hans  tante  var  der  ikke. 
Jules  tog  hånden  i  lommen  efter  den 
seddel,  hvorpå  hans  mor  havde  skre- 
vet tante  Yvettes  telefonnummer. 
Han  rakte  ud  efter  armen  på  en 
mand,  som  hastede  forbi.  Manden 
rynkede  panden,  rystede  Jules'  hånd 
af  sig  og  skyndte  sig  videre.  Jules 
sukkede.  Pierre  havde  ret,  byfolk  var 
uvenlige! 

Jules  løb  hen  til  en  drager,  som 
skubbede  en  vognfuld  baggage.  „Vil 
De  hjælpe  mig?"  spurgte  han.  Hans 
høje,  rungende  stemme  gav  genlyd 
fra  væggene  og  det  hvælvede  loft  i 
stationshallen.  „Jeg  skal  ringe  til  min 
tante  Yvette." 

„Jules!"  kaldte  en  stemme  fra  Jules' 
højre  side. 

„Jules!"  råbte  en  anden  fra  hans 
venstre  side. 


„Min  stakkels  dreng!"  lød  det  fra 
endnu  en  stemme. 
Jules  hjerte  hoppede  af  glæde,  da 
Monsieur  Charvet  og  Mesdames  Du- 
mont  og  Garros  kom  springende. 
„Jeg  troede  at  en  af  Dem  ville  blive 
hos  Jules,  indtil  han  fandt  sin  tante!" 
Monsieur  Charvet  så  anklagende  på 
de  to  damer. 

„Vi  troede,   at  De  ville  gøre  det!" 
sagde  Madame  Garros. 
Madame  Dumont  nikkede.  „Vær  ikke 
bange,  Jules.  Vi  skal  nok  finde  din 
tante  Yvette." 

„Regardez!"  råbte  Jules  lykkeligt,  og 
han  pegede  i  retning  af  en  stor,  grå- 
håret kvinde,  som  hastede  hen  imod 
dem.  „Tante  Yvette!" 
„Min  taxi  blev  opholdt  af  trafikken," 
forklarede  tante  Yvette  forpustet. 
„Var  du  ikke  bange,  da  jeg  ikke  var 
her?" 

„Til  at  begynde  med  var  jeg,"  run- 
gede Jules.  „Men  så  kom  mine  ven- 
ner fra  bussen  tilbage  for  at  hjælpe 
mig." 


oui 

merci 

bonjour 

non 

mon  petit 

regardez 


(ui) 

(mersi) 

(bosjur) 

(no) 

(mo  peti) 

(regarde) 


ja 
tak 

goddag 

nej 

min  lille  ven 

se  der 

Jules  præsenterede  tante  Yvette  for 
sine  nye  venner. 

Monsieur  Charvet  bukkede  høfligt. 
„Jeg  vil  gerne  invitere  Dem  alle  som 
mine  gæster  til  frokost  i  morgen," 
sagde  han.  „Vi  vil  danne  en  ven- 
skabsklub  for  at  hjælpe  fremmede 
i  vor  by." 

„Det  var  en  fin  ide!"  udbrød  Mada- 
me Dumont. 


„Oui!  Og  vi  vil  kalde  vores  klub  Ven- 
lige Jules!"  sagde  Madame  Garros. 
Jules  kunne  kun  nikke,  for  han  var 
så  lykkelig,  at  han  for  en  gangs  skyld 
var  målløs.  I  aften  vil  jeg  skrive  til 
Pierre,  tænkte  han,  og  fortælle  ham, 
at  han  tog  fejl.  Der  er  venner  overalt! 

O 

I  dette  billede  er  der  skjult  et 
ansigt,  en  sikkerhedsnål,  en 
paraply,  et  flamingo- 
hoved,  et  alfeansigt,   en 
saks,  en  harpe,  et 
indianertelt  og  et  juletræ. 
Kan  du  finde  dem? 


Skjulte  ting 


af  Judy  Capener 

Stemmer  fra  fortiden, 


fra  nutiden  og  om 


AF  PRÆSIDENT  SPENCER  W.  KIMBALL, 
udøvende  præsident  for  De  Tolvs  Råd 


fremtiden 


Mine  kære  brødre,  søstre  og  venner,  jeg  kan 
fuldt  ud  skrive  under  på  alt  det,  præsident 
Smith  lige  har  sagt,  og  jeg  bevidner  at  han 
er  Guds  profet  på  jorden  i  dag. 
Verdenshistorien   gentager  sig  selv,   og  vi 
behøver  blot  at  henvende  os  til  fortiden  for 
at  finde  løsningerne  på  nutidens  og  frem- 
tidens spørgsmål.  Korintherne  synes  at  have 
haft  vanskeligheder  med  de  samme  indbyr- 
des modsigende  budskaber,  vi  hører  i  vor 
egen  tid.  Paulus  fortalte  dem: 
„.  .  .  hvis  en  basun  giver  utydelig  lyd,  hvem 
vil  så  gøre  sig  rede  til  kamp? 
...  I  står  jo  og  taler  hen  i  vejret. 
Der  er  i  verden,  hvem  ved  hvor  mange  slags 
sprog,  og  der  er  intet  af  dem,  der  ikke  har 
sine  bestemte  lyde."  (1.  Korr.  14:8-10.) 
Paulus  havde  en  udtryksfuld  stemme,  kraft- 
fuld og  stærk,  aldrig  bragt  til  tavshed  i  de 
mellemliggende  århundreder. 
Der  høres  stemmer  allevegne  omkring  os. 
Nogle  er  beske  og  grove,  andre  søde  og 
gennemtrængende. 

Paulus'  åbenbaringer  omfattede  visioner  af 
disse  sidste  dage.  Hans  stemme  siger: 
„...i   de   sidste  tider  skal   nogle  falde  fra 
troen,  idet  de  lytter  til  forførende  ånder  og 
dæmoners  lærdomme. 
Forledte   dertil   af   hykleri    hos   løgnlærere, 
som  er  brændemærkede  i  deres  egen  sam- 
vittighed. De  forbyder  ægteskab  og  kræver 
afhold  fra  spiser.  .  ."  (1.  Tim.  4:1-3) 
Nye  stemmer!  Skurrende  stemmer,  der  er- 
klærer „djævlens  lærdomme,"   og  siger  at 
der  ikke  findes  synd;  der  findes  ingen  djæ- 
vel, ingen  Gud.  Stemmer,  som  siger:  „spis, 
drik  og  vær  glad"  ligesom  folket  før  syndflo- 


den, som  aldrig  troede  på,  at  floden  virkelig 
ville  komme. 

Mange  stemmer  fra  forførende  ånder,  der 
forfægter  kødets  glæder  og  uhæmmet  fysisk 
tilfredsstilelse.  Vor  verden  ser  i  dag  ud  på 
nogenlunde  samme  måde  som  den  gjorde 
på  den  nephitiske  tid,  som  sagde:  „...om 
det  ikke  var  for  de  retfærdiges  bønner.  .  . 
ville  I  allerede  nu  være  blevet  hjemsøgt  med 
fuldstændig  ødelæggelse  .  .  ."  (Alma  10:22.) 
Naturligvis  findes  der  mange  oprigtige  og 
trofaste,  som  efterlever  alle  budene  og  hvis 
liv  og  bønner  afholder  verden  fra  ødelæg- 
gelse. 

Vi  lever  i  de  sidste  dage,  og  de  er  usikre  og 
frygtindgydende.  Skyggerne  bliver  lange,  og 
natten  kryber  ind  og  omslutter  os. 
Her  er  Pauli  klare  stemme: 
i  de  sidste  dage  skal  der  komme  stren- 
ge tider. 

The  menneske  vil  blive  egenkærlige,  penge- 
kære .  .  .  spottelystne,  ulydige  mod  for- 
ældre .  .  .  ufromme,  ukærlige  .  .  .  umådehold- 
ne ..  .  lystens  venner,  snarere  end  Guds 
venner."  (2.  Tim.  3:1-4.) 
En  kendt  journalist  har  skrevet  om  vor  tid: 
„En  ting  er  sikker.  Vi  får  ikke  tildelt  århun- 
dreder til  et  let  og  komfortabelt  forfald.  Vi 
har  en  fjende  nu  —  grusom,  brutal  og  selv- 
tilfreds —  som  mener  at  vi  befinder  os  i  en 
fremskreden  tilstand  af  moralsk  forfald  . .  . 
og  er  modne  til  udslettelsen."  (Jenkin  Lloyd, 
Human  Events,  24.  nov.  1961.) 
Fornylig  fik  folk  på  gaden  stillet  følgende 
spørgsmål:  „Er  kyskhed  gået  af  mode?"  Og 
svarene:  „Moralen  har  ændret  sig;  jonfrulig- 
hed  er  på  vej  ud.   Kærlighed  på  vej   ind." 

„Jomfruer  er  temmelig  mærkelige."  „Der 
findes  få  folk  i  dag  som  er  uberørte."  En 
pige  sagde:  „Kyskheden  er  gået  af  mode, 
fordi  folk  er  mere  frie  i  disse  oplyste  tider." 
Ja:  Frie  til  at  begå  synd,  frie  til  at  bryde  love- 
ne. Frie  til  at  pådrage  sig  kønssygdomme. 
Frie  til  at  afkorte  livet,  frie  til  at  fornægte 
Gud,  frie  til  at  være  fri  for  al  virkelig  frihed. 
Vi  ser  vor  verden  synke  ned  i  fordærvets 
dybder.  Enhver  af  de  synder,  der  blev  op- 
regnet af  Paulus,  vokser  nu  frodigt  i  vort 
samfund. 

Mænd  og  kvinder  er  „egenkærlige".  De  pra- 
ler af  deres  bedrifter.  De  forbander,  de  er 
spottelystne  og  blasfemiske.  En  yderligere 
synd  er  børns  ulydighed  mod  forældre  og 
forældres  ulydighed  mod  loven.  Mange  er 
ukærlige,  hvilket  synes  at  slide  på  familie- 
livet mens  de  søger  at  tilfredsstille  deres 
egne  selviske  ønsker. 
Der  siges  at  være  milioner  af  perverse  men- 
nesker, som  har  forladt  deres  naturlige  kær- 
lighedsfølelser  og  er  gået  udenom  bejlen  og 
normale  ægteskabsforhold.  Disse  frem- 
gangsmåder breder  sig  som  er  skovbrand 
og  forandrer  vor  verden.  Mennesker  er 
ukærlige  overfor  Gud,  overfor  ægtefælle  og 
selv  overfor  børn. 

Paulus  taler  om  mådehold  (continence,  af- 
holdenhed. O.  A.)  —  et  ord,  der  næsten  er 
glemt  af  vort  samfund.  Stadig  står  der  i  ord- 
bogen, at  det  betyder  selvbeherskelse,  især 
på  det  sexuelle  område.  Mange  gode  folk 
søger  nu  under  indflydelse  af  tidens  dristig- 
hed at  få  foretaget  operationer  på  mand  eller 
hustru  så  de  kan  undgå  graviditeter  og  lytter 
derved  til  den  skingrende  stemme,  der  kræ- 
ver reduktion  af  børneantallet.  Det  har  aldrig 
været  let  at  føde  og  opdrage  børn,  men  nem- 
me ting  er  ikke  tilbøjelige  til  at  skabe  vækst 
og  udvikling.  Imidlertid  råber  tidens  højrø- 
stede, vulgære  stemmer  „færre  børn",  og 
der  tilbydes  p-piller,  medicin,  operation  og 
endog  hæslige  aborter  for  at  fuldbyrde  det. 
Besynderligt,  at  fortalerne  for  nedgang  i 
fødselstallet  aldrig  har  tænkt  på  mådehold! 
Bibliotekerne  er  belæssede  med  bøger  med 


chokerende  billeder,  der  viser  folk  hvorledes 
man  fuldt  ud  tilfredsstiller  sin  dyriske  natur, 
men  kun  få  bøger  om  mådehold  og  selvbe- 
herskelse kan  findes.  Udfra  den  teori  at 
„livet  er  for  sex"  vrides  den  menneskelige 
hjerne  og  fantasi  for  at  udtænke  måder  hvor- 
på man  mere  fuldstændigt  kan  få  det  de  kal- 
der „sexuel  fuldbyrdelse",  hvilket  kræves 
på  bekostning  af  alt  andet:  Børn,  hjem,  evigt 
liv.  Fra  pressen,  fra  taler-og  prædikestolen 
burde  der  udgå  inderlige  gennemtrængende 
stemmer,  som  opfordrede  mennesket  til  at 
hæve  sig  over  det  kødelige  og  henvende  sin 
opmærksomhed  på  rene  og  ophøjede  ting. 

Paulus  prædikede  mådehold  og  selv-over- 
vindelse. Han  praktiserede  det,  idet  han  var 
mange  år  i  missionsmarken.  Var  ikke  dette 
hans  mening,  da  han  sagde: 

„Dog  ville  jeg  ønske,  at  alle  mennesker  hav- 
de det  som  jeg  selv  . . . 

.  .  .  det  er  bedst  for  dem,  om  de  vedbliver  at 
være  som  jeg."  (1 .  Kor.  7:7-8) 

Men  jeg  er  hård  mod  mit  legeme  og  holder 
det  i  ave..."  (1.  Kor.  9:27.) 

Paulus  taler  om  „lystens  venner  snarere  end 
Guds  venner".  Er  dette  ikke  en  god  beskri- 
velse af  den  uansvarlige  hengivenhed  til  sex 
i  vore  dage? 

Paulus  taler  om  dem  der  „sniger  sig  ind  i 
hjemmene  og  får  magt  over  kvindfolk,  der  er 
belæssede  med  synder  og  lader  sig  lede  af 
mange  slags  begæringer."  (2.  Tim.  3:6.) 

Umoraliteten  synes  nu  at  modtage  et  god- 
kendende blik  fra  forhen  ærværdige  men- 
nesker. Et  udsvævende  liv  har  aldrig  været 
ophav  til  noget  godt,  og  Paulus  sagde:  „den 
derimod,  som  lever  efter  sine  lyster,  er 
levende  død."  (1.  Tim.  5:6.)  Og  nu  kommer 
der  en  himmelsk  stemme:  „Du  skal  ikke  be- 
drive hor.  Den,  der  bedriver  hor  og  ikke  om- 
vender sig,  skal  kastes  ud."  (L&P  42:24.) 

Mange  stemmer,  højrøstede  og  beske,  kom- 
mer fra  lærerstandens  rækker,  fra  forret- 
ningsfolk, fra  sociologer,  psykologer,  for- 
fattere, filmskuespillere,  lovgivere,  domme- 

re  og  andre,  ja  selv  nogen  fra  gejstelig- 
heden, som,  fordi  de  har  lært  lidt  om  noget, 
tror  at  de  ved  alt  om  alting. 
Denne  egoisme  og  stolthed  fremskyndes  af 
løgnens  snedige  fader.  Hør  stemmen  fra  en 
nephitisk  profet,  der  beskriver  deres  god- 
kendelse af  „den  ondes  underfundige  plan": 

det  er  godt  at  være  lærd,  når  man  lytter 

til  Guds  råd."  (2.  Ne.  9:29) 
„Når  de  er  lærde,  tror  de,  at  de  er  vise, 
thi  de  mener,  at  de  ved  af  sig  selv,  af  hvilken 
grund  deres  visdom  er  dårskab  .  .  .  Og  de 
skal  forgå.  (2.  Ne.  9:28.) 
Peters  stemme  var  sikker,  da  han  kaldte  de 
onde  mennesker  fornuftløse  dyr,  som  ville 
forgå  i  deres  eget  fordærv.  Han  kaldte  dem 
„skampletter  og  skændselsmennesker"  som 
„svælger  i  deres  bedrageriske  lyster,"  og 
„deres  øjne  er  fulde  at  utugtigt  begær", 
„lokker  ubefæstede  sjæle".  Han  taler  om 
deres  løsagtighed  og  kødelige  begær,  og 
de,  som  vender  tilbage  til  deres  synd  efter 
at  være  blevet  renset,  ligner  han  ved  hun- 
den, der  vender  sig  om  til  sit  eget  spy,  og 
den  vaskede  so,  der  atter  vælter  sig  i  sølet. 
(Se  2.  Peterbrev  2:13-22.) 
Paulus  stemme  til  Titus  bekræfter  Peters 
ord: 

„Alt  er  rent  for  de  rene;  for  de  besmittede 
og  vantro  er  derimod  intet  rent,  men  hos 
dem  er  både  forstand  og  samvittighed  be- 
smittet. 

De  hævder  at  kende  Gud,  men  i  gerning  for- 
nægter de  ham,  afskyelige  som  de  er,  og 
ulydige  til  enhver  god  gerning.  (Titus 
1:15-16.) 

Der  har  været  sagt  meget  om  de  unges  for- 
dærv. Selvom  vi  næppe  kan  retfærdiggøre 
deres  ekcentricitet  og  ulydighed  og  deres 
tilsyneladende  mangel  på  tro,  kan  man 
måske  lægge  en  del  af  bebrejdelsen  for  de- 
res fordærv  over  på  dem,  som  gav  dem  et 
eksempel  på  ulydighed  mod  både  regerin- 
gens og  Guds  love. 

Sandelig  kan  megen  misbilligelse  rettes  mod 
stemmerne  fra  talerstoel,  foredragssale  eller 
radiostationer,  ja,  endog  fra  prædikestole. 


Sådanne  stemmer  vil  sandsynligvis  blive 
gjort  ansvarlige  for  deres  vedvarende  falsk- 
hed og  deres  manglende  evne  til  at  give 
sandt  lederskab  i  kampen  mod  det  onde. 
„. . .  det  går  lægfolk  som  præst . .  ."  (Esajas 
24:2.) 

Betegnelsen  „præst"  anvendes  her  på  alle 
religiøse  ledere  indenfor,  enhvertrosretning. 
Esajas  sagde:  „Vanhellig  blev  jorden  under 
dem,  som  bor  der,  thi  lovene  krænkede  de, 
overtrådte  budet,  brød  den  evige  pagt." 
(Esajas  24:5.)  Blandt  de  uharmoniske  stem- 
mer, chokeres  vi  over  de  mange  præster, 
der  opfordrer  til  besmittelse  af  mennesket 
og  nikker  godkendende  til  de  ødelæggende 
tilbøjeligheder,  og  som  fornægter  Guds  al- 
videnhed. Disse  mænd  burde  visselig  holde 
stand,  men  alligevel  lytter  nogle  til  folkemas- 
sernes råb. 

Jeg  vil  citere  lidt  fra  pressen: 
„Mange  kirkefolk  er  uvillige  til  at  give  et 
bestemt  ja  eller  nej  til  marihuanna."    „Det 
afhænger    af    omstændighederne."     (Time, 
16.  august  1968). 

De  har  udviklet  en  „situations-etik",  som 
synes  at  dække  alle  synder. 

Andre  religiøse  ledere  siger:  præcise 

regler  for  kristen  opførsel  bør  ikke  nødven- 
digvis have  noget  at  gøre  med  sexualitetens 
problemer."  (London-British  Council  of 
Churches.) 

Lyt  som  kontrast  til  den  stærke  stemme  fra 
en  profet.  Peter  profeterede:  „Men  der  op- 
trådte også  falske  profeter  i  folket,  ligesom 
der  også  blandt  jer  vil  komme  falske  lærere, 
som  vil  liste  fordærvelige  vranglærdomme 
ind,  idet  de  endog  fornægter  den  Herre,  som 
købte  dem  . . . 

Og  mange  vil  følge  dem  i  deres  løsagtig- 
hed ..  ."  (2.  Pet.  2:1-2.) 
Så  sent  som  i  denne  måned  citerede  pres- 
sen en  pensioneret  leder  af  en  folkerig  kirke, 
og  han  foreslog  „genoplivelse  af  den  gamle 
trolovelses-stil,  som  tillod  unge  ugifte  par  at 
sove  sammen  med  kirkens  velsignelse,"  og 
„det  ville  ikke  moralsk  blive  betragtet  som 
utugt." 

Og  nu,  stemmen  fra  en  rapporter:  „Fornylig 
bekendtgjorde  TV-industrien  i  fuldt  alvor,  at 
perversitet  og  homosexualitet  ikke  længere 
ville  blive  holdt  borte  fra  skærmen  ...  Vi 
drukner  vore  unge  i  vold,  kynisme  og  sadis- 
me, der  strømmer  ind  i  dagligstuen  . .  ."  (J.  L. 
Jones.) 

Og  citater  af  forholdsvis  ny  dato:  „ 
kirkens  konference  i  dag  godkendte  en  an- 
befaling til  at  homosexualitet  mellem  enige 
voksne  ikke  længere  burde  være  et  kriminelt 
brud  ..." 

Stemmen  fra  et  meget  læst  blad:  „  .  . .  En 
gruppe  præster  i  San  Francisco  mener  at 
kirkerne  bør  droppe  deres  skarpe  kritik  af 
homosexuelle  .  .  ." 

Det  meddeltes,  at  en  gruppe  pastorer  og 
deres  hustruer  deltog  i  et  selskab,  der  var 
arrangeret  af  homosexuelle  og  lesbiske  for 
at  skaffe   midler  til   dette   perversionspro- 

gram.  Jeg  citerer  bladet: at  alle  skoler  i 

San  Francisco  Bay  området  øjeblikkelig 
måtte  lukke,  dersom  alle  homosexuelle,  der  i 
øjeblikket  arbejder  i  skolevæsenet,  blev  op- 
daget og  i  overensstemmelse  med  statens 
lov  afskediget."  (Newsweek,  feb.  13,  1967.) 
Den  citerede  præst  skal  ifølge  journalister 

have  sagt: to  mennesker  af  samme  køn 

kan  udtrykke  kærlighed  og  uddybe  denne 

kærlighed  ved  sexuel  forbindelse."  (Ibid.) 

Det  var  afskyelige  stemmer  —  de  er  høje  og 

skurrende. 

Hvorfor  taler  vi  i  denne  dur?  Hvorfor  kalder 

vi  til  omvendelse  når  der  findes  så  mange 

behagelige  emner?  Det  er  fordi  nogen  må 

advare  verden  om  dens  skæbne,  dersom 

livet  ikke  ændrer  kurs. 

Vi  husker  Alexander  Pope's  vers: 

„Lasten  er  et  uhyre  af  frygtindgydende 

udseende; 

For  at  hades  behøves  det  blot  at  ses; 

Dog,  ses  det  for  ofte,  kender  vi  dets 

ansigt, 

Er  vi  først  tilbageholdne,  dernæst 

ligeglade, 

og  til  sidst  omfavner  vi  det." 


(Alexander   Pope,   eng.   digter   1688 — 1744, 
Essay  on  man,  Epistle  II,  line  135.) 
Nogle  stemmer  må  råbe  imod  dem.  Vore  kan 
ikke  forblive  tavse. 

For  den  store  Moses  var  disse  perversiteter 
en  afsky  og  en  besudling,  som  krævede  dø- 
den. 

ForPaulus  var  de  unaturlige,  umenneskelige, 
ugudelige  og  en  vanærende  lidenskab  af 
utro  natur,  som  ville  lukke  alle  døre  til  Guds 
rige. 

Når  forældre  er  ukritiske  i  deres  kønslige 
adfærd,  og  når  skribenter,  forfattere,  reli- 
gionsleder  og  andre  godkender  sådanne 
overtrædelser,  hvordan  kan  vi  da  redde  den 
forvirrede,  fornedrede  ungdom,  der  søger 
efter  et  eksempel,  et  holdepunkt  og  noget 
rigtigt  at  tro  på  —  hvordan  skaffe  dem  en 
sikker  havn? 

„Den  gruppe  der  tolererer  sexuelt  anarki 
bringer  selve  sin  overlevelse  i  fare,"  siger 
sociologen  Sorokin. 

En  fremstående  stemme  udbryder,  at  der  fin- 
des mange  spirbesatte  bygninger,  hvorordet 
synd  ikke  har  været  nævnt  i  lang  tid,  og  hvor 
en  prædiken  mod  det  ikke  kan  huskes. 
I  direkte  kontrast  til  ovennævnte  letfærdige 
stemme  kommer  der  en  stemme  med  auto- 
ritet fra  Herrens  Kirke: 
„  . .  .  Mennesket    er   en    biologisk    enhed," 
sagde  præsident  J.  Reuben  Clark, 'Jr.,   „et 
dyr,  men  mennesket  er  mere  end  det,  det  er 
tempel  for  en  udødelig  ånd;  denne  ånd  kan 
besudles  af  kødet,  og  besudlelse  indtræder, 
når  kyskhedens  love  brydes. 
Selve  vor  civilisation  er  baseret  på  kyskhed, 
på  ægteskabets  hellighed  og  hjemmets  ren- 
hed. Ødelæg  disse  ting,  og  det  kristne  men- 
neske bliver  en  vild  skabning. 
Familieforholdet  forsætter  gennem  al  evig- 
hed. Det  er  det  højeste  og  helligste  mennes- 
kelige fællesskab  vi  kender."  (Conference 
Reports,  oktober  1938,  p.  137.) 
Stemmen  fra  Det  Første   Præsidentskab  i 
Jesu  Kristi  Kirke  af  Sidste  Dages  Hellige  ad- 

( Forts,  på  side  316) 

Selvkontrol  er  en  egenskab  ved  åndelig  levevis. 


ÆLDSTE  ELRAY  L.  CHRISTIANSEN,  assistent  til  De  Tolvs  Råd 


Vær  sen  til  vrede 


Mine  søskende,  jeg  er  i  fuldstændigt 
harmoni  med  erhvert  ord,  som  ældste 
Marion  G.  Romney  netop  har  talt  til 
os,  og  med  det  som  blev  sagt  til  os 
her  til  morgen  af  vor  profetleder  og  af 
de  som  fulgte  efter  ham  i  deres  omtale 
af  det  evige  Evangeliums  sandheder. 
Jeg  ønsker  nu  blot  at  tale  nogle  få 
minutter  om  en  sag,  der  vedrører  hver 
enkelt  af  os.  Det  er  et  simpelt  emne, 
men  et  som  vi  er  meget  opmærksom- 
me på. 

Da  Salomon  erklærede:  „Større  end 
helt  er  sindig  mand,  større  at  styre  sit 
sind  end  at  tage  en  stad."  (Ordsp. 
16:32.),  vidste  han,  at  personlig  ånde- 
lig udvikling  ikke  kan  opnås  uden  selv- 
disciplin. 

En  eller  anden  har  sagt:  „En  mands 
størrelse  kan  måles  efter  størrelsen  af 
de  ting,  der  gør  ham  vred."  Hvor  er 
det  sandt!  At  være  oprørt  og  rasende 
over  trivielle  ting  er  tegn  på  barnlig- 
hed og  umodenhed  hos  vedkommende. 
Vi  bliver  konstant  udsat  for  irritationer 
i  vort  samvær  med  andre  —  og  selv 
når  vi  er  alene.  Vor  reaktion  overfor 
disse  irritationer  er  en  genspejling  af 
vore  egne  personligheder  og  tempera- 
ment. 

Det  forekommer  fornuftigt  at  antage, 
at  for  at  udvikle  en  sund,  behagelig 
personlighed  og  for  at  blive  nyttig  til 
en  god  indflyldelse,  må  man  undgå 
hurtig  provokation  til  vrede.  Ikke  alene 
ville  vi  derved  vise  større  modenhed, 
men  vi  ville  også  være  i  stand  til  at 


klare  forstyrrende  situationer  mere 
intelligent,  fordi  man  sjældent  opnår 
noget  positivt  under  et  raserianfald. 
Vrede  bidrager  ikke  til  det  gode.  Den 
er  en  ødelægger,  ikke  en  opbygger. 
Umådeholden  vrede  påvirker  os  ikke 
blot  psykisk  og  mentalt,  men  den  øde- 
lægger samtidig  visdommen  og  en 
sund  dømmekraft.  Når  vi  bliver  op- 
revet, undertrykkes  fornuften  og  vre- 
den kommer  til.  At  tage  beslutninger, 
når  man  er  rasende,  er  ligeså  uvist  og 
naragtigt,  som  det  er  for  en  kaptajn  at 
tage  ud  på  havet  i  et  rasende  uvejr. 
Der  kommer  kun  skade  og  skibbrud 
ud  af  vrede  handlinger. 
Når  vreden  regerer,  flygter  den  sin- 
dige dømmekraft.  Faktisk  har  det  men- 
neske, som  bevarer  fatningen,  en  ty- 
delig fordel  fremfor  den,  der  lader  sig 
ophidse.  Jeg  læste  engang  denne  ud- 
talelse: „Når  man  har  ret,  behøver 
man  ikke  miste  besindelsen;  når  man 
har  uret,  kan  det  ikke  betale  sig." 
Ukontrolleret  vrede  ses  alt  for  ofte  i 
det  daglige  liv. 

Præsident  Spencer  W.  Kimball  fortæl- 
ler os  i  sin  udmærkede  bog  The  Mi- 
racle  of  Forgiveness  (Tilgivelsens  mi- 
rakel) faktisk  at  vrede  er  en  af  „tan- 
kens synder",  som  —  hvis  den  ikke 
bliver  kontrolleret  —  kan  være  for- 
løber for  onde  og  voldsomme  hand- 
linger. 

Vrede   overfor  ting    er  virkelig   langt 
ude! 
Fordi   en   skruenøgle   glider  og   man 


klemmer  hånden,  behøver  man  ikke  at 
kaste  skruenøglen  langt  ind  i  en  korn- 
mark. Et  flat  dæk  på  en  travl  hoved- 
gade udbedres  ikke  ved  en  ordstrøm. 
Vrede  overfor  ting  kan  være  slemt 
nok,  men  når  den  rettes  mod  mennes- 
ker og  den  opflammes  i  hvidglødende 
raseri  og  bidende  bemærkninger,  har 
vi  ingredienserne  til  tragedien!  Lad  os 
f.  eks.  sige,  at  en  eller  anden  selvisk 
chauffør  skærer  sig  tæt  ind  foran  en 
anden  vogn  under  en  overhaling,  og 
at  den  fornærmede  chauffør  ikke  ned- 
sætter farten  og  vredt  „puffer"  til  den 
anden  eller  gør  noget  andet  for  at  „stå 
lige";  så  er  en  tragedie  under  optakt. 
Selv  i  vore  familier  kan  situationer 
opstå,  som  kan  forårsage  irritationer. 
Dette  er  tidspunktet,  da  forældrene 
må  forblive  rolige  og  eksemplariske. 
Manden  med  et  ukontrolleret  tempera- 
ment er  som  et  udisciplineret  barn  — 
han  udtrykker  sine  følelser  eksplosivt 
eller  ved  surmuleri,  og  tager  ikke  hen- 
syn til  følelserne  hos  sine  omgivelser. 
I  hjemmet  bør  vreden  kontrolleres  og 
kærligheden  dvæle.  Når  et  barn  i  sine 
mest  modtagelige  år  oplever  grimme 
situationer  opstået  af  ukontrolleret 
temperament,  når  det  hører  uvenlige 
ord  mellem  sin  far  og  mor  og  når  det 
ser  skænderier  fortrænger  en  atmos- 
fære af  venlighed  og  gensidig  re- 
spekt —  når  disse  forhold  udgør  et 
barns  miljø,  hvilke  chancer  har  dette 
barn  for  at  blive  ædelt  og  fint?  Børns 
sind  er  ligesom  følsomme  fotografiske 

plader;  de  opfanger  alt  hvad  der  sker, 
godt  eller  dårligt.  Vore  børn  kan  må- 
ske glemmer  hvad  der  bliversagt,  men 
ikke  hvad  de  føler. 

Præsident  Brigham  Youngs  ord  run- 
ger til  os.  Om  dette  emne  sagde  han  i 
appel  til  ægtemænd  og  fædre  overfor 
deres  hustruer  og  børn:  „Stands  jeres 
vrede  og  utilfredse  temperament... 
bliv  ikke  så  vrede,  at  I  ikke  kan 
bede..."  (Discourses  of  Brigham 
Young  Deseret  Book  Co.,  1941  pp. 
268—269). 

Og  jeg  tror  at  han  et  andet  sted  har 
sagt,  at  hvis  man  ikke  føler  at  man  kan 
bede  sammen,  så  kom  ned  på  knæ  og 
bed,  indtil  I  føler,  at  I  kan.  Jeg  tror  at 
det  er  et  godt  råd.  (Se  Discourses, 
p.  46.) 

For  få  år  siden  appellerede  præsident 
David  O.  McKay  således  til  fædre  og 
mødre:  „sæt  aldrig  et  dårligteksempel 
for  dem  (jeres  børn). 
. .  .  Lad  dem  aldrig  høre  et  gnavent 
ord.  I  burde  kontrollere  jer  selv!  Den 
mand  er  svag  som  bliver  oprørt... 
uanset  hvad  han  er  i  færd  med  . . ." 
(Improvement  Era,  dec.  1964  p.  1082). 
Vanskeligheder  er  ofte  et  middel  til 
vor  fremgang,  for  ved  at  overvinde 
dem  harmonisk  vokser  vi  og  bliver 
mere  Kristuslignende. 
Ligesom  med  de  fleste  stærke  følelser 
viser  vrede  sig  både  i  retfærdighed  og 
i  uretfærdighed.  Retfærdig  vrede  er 
en  egenskab  ved  Guddommen,  hvis 
vrede  uafladeligt  er  rettet  mod  ugude- 
lighed. 

På  lignende  måde  kan  et  inspireret 
menneske  blive  ledt  til  at  tale  eller 
handle  i  retfærdig  vrede,  sådan  som 
Moses  gjorde,  da  han  slog  tavlerne, 
hvorpå  Herren  hvade  skrevet  de  Ti 
Bud  i  stykker. 


Men  at  miste  vor  tålmodighed,  at  ek- 
splodere, at  tale  grimt,  være  ond, 
straffende  og  hadefuld,  når  man  stilles 
overfor  vanskeligheder,  er  uden  und- 
skyldning! 

Hvorfor  er  det  ikke  undskyldeligt  at 
eksplodere  af  vrede  og  forsøge  at  ret- 
færdiggøre sig?  Simpelthed  fordi  vi 
har  fået  magt  til  at  kontrollere  og  over- 
vinde sådanne  tendenser.  Hvis  de  ikke 
tæmmes,  vil  sådanne  tendenser  snart 
få  os  til  at  miste  respekt  og  kærlighed 
fra  andre. 

Jesus  satte  eksemplet  på  personlig 
opførsel  angående  vrede,  da  Han, 
skønt  Han  var  blevet  falsk  anklaget  og 
gjort  til  genstand  for  udskældning  og 
spot,  stod  majestætisk  og  fuldstæn- 
digt fattet  foran  den  forvirrede  Pontius 
Pilatus.  Han  gjorde  ikke  gengæld  med 
vrede.  Nej,  Han  stod  opret,  fattet,  ube- 
vægelig. Hans  opførsel  var  guddom- 
melig. Hvilket  eksempel  for  os  alle. 
Lyt  til  disse  vidunderlige  ord  fra  Frel- 
seren, mesterlæreren: 
„I  har  hørt,  at  der  er  sagt:  ,Du  skal 
elske  din  næste  og  hade  din  fjende.' 
Men  jeg  siger  jer:  Elsk  jeres  fjender, 
velsign  dem,  som  forbander  jer,  gør 
godt  imod  dem,  der  hader  jer  og  bed 
for  dem,  som  forfølger  jer."  (Matt. 
5:43-44). 

Jeg  er  enig  i,  at  dette  ikke  er  legende 
let  at  gøre,  men,  mine  brødre  og  søs- 
tre, hver  enkelt  af  os  må  samvittig- 
hedsfuldt arbejde  på  det,  hvis  vi  skal 
opnå  vore  formål  i  livet. 
Dersom  vi  vil  gøre  dette,  vil  vi  blive 
mere  rigt  velsignet  som  enkeltperso- 
ner, og  vore  hjem  vil  udstråle  den  dej- 
lige ånd  af  kærlighed  og  harmoni  og 
fred.  Jeg  vidner  om  dette  og  beder  om 
Herrens  hjælp  til  at  gennemføre  det  i 
Herren  Jesu  Kristi  navn.  Amen.  Q 


Lad  os  betragte  vor 
pligt  overfor  den  halte, 
den  lamme,  den 
ensomme  og  synderen. 


ÆLDSTE  THOMAS  S.  MONSON, 
af  De  Tolvs  Råd 


Tabte  bataljoner 


I  november  sidste  år  stod  jeg  på  en 
meget  gammel  bro,  som  går  over  flo- 
den Somme,  hvis  vande  støt  men  uden 
hastværk  gennemløber  Frankrigs  hjer- 
te. Med  ét  indså  jeg,  at  tooghalvtreds 
år  var  kommet  og  gået  siden  indvar- 
slingen af  våbenstilstanden  i  1918  og 
afslutningen  af  Første  Verdenskrig. 
Jeg  prøvede  at  forestille  mig,  hvorle- 
des floden  Somme  havde  set  ud  for 
tooghalvtreds  år  siden.  Hvor  mange 
tusinde  soldater  havde  krydset  denne 
bro?  Nogle  kom  tilbage.  Andre  passe- 
rede kun  Somme  én  gang.  For  slag- 
markerne ved  Vimy  Ridge,  Armentie- 
res  og  Nueve  Chapelle  tog  mange 
menneskeliv.  Flere  tønder  land  med 
fine,  hvide  kors  tjener  som  en  ufor- 
glemmelig påmindelse. 
Jeg  fandt  mig  selv  stå  og  sige:  „Hvor 
besyndeligt,  at  krigen  frembringer 
kampens  grusomhed  og  dog  inspirerer 
til  modige  og  tapre  handlinger —  nog- 
le inspireret  af  kærlighed." 
Som  dreng  holdt  jeg  af  at  læse  beret- 
ningen om  den  „Tabte  Bataljon"  (Lost 
bataljon).  Den  „tabte  bataljon"  var  en 
enhed  af  den  77.  infanteridivision  un- 
der den  Første  Verdenskrig.  Under 
Meuse-Argonne  offensiven  førte  en 
major  denne  bataljon  gennem  et  hul  i 
fjendens  linier,  men  tropperne  på  flan- 
kerne var  ude  af  stand  til  at  komme 
frem.  En  hel  bataljon  blev  omringet; 
sårede  kunne  ikke  evakueres.  Gen- 
tagne angreb  blev  slået  tilbage.  Noter 
fra  fjenden  med  opfordring  til  batal- 
jonen om  at  overgive  sig  blev  ignore- 


ret. Aviserne  hilste  bataljonens  udhol- 
denhed med  begejstring.  Fremsynende 
mænd  grundede  over  dens  skæbne. 
Efter  en  kort  men  desperat  periode  af 
fuldstændig  isolation,  brød  andre  en- 
heder af  den  77.  division  frem  og  kom 
den   „tabte   bataljon"    til   undsætning. 

Avisernes  korrespondenter  bemær- 
kede, at  undsætningstropperne  syntes 
drevet  frem  i  et  korstog  af  kærlighed 
for  at  bifri  deres  kammerater.  Mænd 
tilbød  hurtigere  deres  indsats,  kæm- 
pede mere  ædelmodigt  og  døre  mere 
tappert.  En  passende  hyldest  genlød 
fra  den  tidsløse  prædiken  på  Olie- 
bjerget: 

„Større  kærlighed  har  ingen  end  den 
at  sætte  livet  til  for  sine  venner"  (Johs. 

15:13.) 

Glemt  er  den  „tabte  bataljon's"  til- 
stand. Den  frygtelige  pris  for  dens 
befrielse  huskes  ikke  længer.  Men  lad 
os  vende  os  fra  fortiden  og  undersøge 
nutiden.  Findes  der  „tabte  betaljoner" 
i  dag?  Hvis  det  et  tilfældet,  hvilket 
ansvar  harvi  da  til  at  befri  dem?  Deres 
medlemmer  bærer  måske  ikke  kahki- 
farvede  uniformer  eller  marcherer  til 
lyden  af  trommer.  Men  de  har  den 
samme  tivl,  føler  den  samme  fortviv- 
lelse og  kender  de  samme  bristede 
illusioner,  som  isolationen  medfører. 
Der  findes  „tabte  bataljoner"  af  de 
handicappede,  de  lamme,  de  stumme 
og  de  blinde.  Har  I  oplevet  den  indre 
krise  at  ønske  at  hjælpe,  men  ikke 
vide    hvordan    man    skal    hjælpe    det 


menneske,  der  går  stift  efter  sin  fører- 
hund eller  bevæger  sig  med  afmålte 
skridt  med  denne  tap-tap-tap  fra  en 
hvid  stok?  Der  findes  mange  som  er 
tabt  i  denne  sporløse  ørken  af  mørke. 
Hvis  du  ønsker  at  se  et  befrielses- 
fremstød  for  en  „tabt  bataljon",  så  be- 
søg din  bys  blindecenter  og  overvær 
den  uselviske  tjeneste,  som  udføres  af 
dem,  som  læser  for  dem,  der  ikke  kan. 
Læg  mærke  til  de  færdigheder,  der 
læres  de  handicappede.  Hent  inspira- 
tion fra  de  anstrengelser  der  udøves 
for  på  denne  måde  at  skaffe  dem  en 
meningsfyldt  beskæftigelse. 
De,  som  arbejder  så  villigt  og  giver  så 
gavmildt  til  dem,  der  har  lidt  så  tragisk 
et  tab,  finder  rig  belønning  i  det  lys, 
de  bringer  ind  i  de  blindes  liv. 
Kan  vi  forestille  os  glæden  hos  det 
blinde  menneske,  når  dets  fine  fingre 
løber  henover  siderne  i  blindeskrift- 
udgaven af  Det  ny  Testamente?  Han 
gør  ophold  ved  Johannes'  tolvte  kapi- 
tel og  overvejer  den  dybe  mening  i 
Fredsfyrstens  løfte:  „Som  lys  er  jeg 
kommen  til  verden,  for  at  enhver,  som 
tror  på  mig,  ikke  skal  blive  i  mørket." 
(Johs.  12:46.) 

Betragt  de  „tabte  bataljoner"  af  gam- 
le, af  enker  og  af  syge.  Alt  for  ofte 
befinder  de  sig  i  den  afsvedne  og  øde 
vildmark  af  isolation,  som  kaldes  en- 
somhed. Når  de  unge  rejser  bort,  når 
helbredet  bliver  svagt,  når  kræfterne 
ebber  ud,  når  håbets  lys  blafrer  svagt, 
kan  disse  medlemmer  af  „tabte  batal- 
joner" blive  opmuntret  og  støttet  af  en 

hjælpsom  hånd  og  et  medfølende 
hjerte. 

I  Brooklyn,  New  York,  sidder  der  i  dag 
som  grenspræsident  en  ung  mand,  der 
som  trettenårig  anførte  en  heldig  und- 
sætningsaktion overfor  sådanne  men- 
nesker i  Salt  Lake  City.  Han  og  hans 
kammerater  boede  i  et  nabolag  med 
mange  ældre  enker  med  begrænsede 
midler.  Hele  året  havde  drengene  spa- 
ret sammen  og  planlagt  en  flot  julefest 
for  dem  selv.  De  tænkte  på  sig  selv, 
indtil  juleånden  tilskyndede  dem  til  at 
tænke  på  andre.  Frank  foreslog  som 
deres  leder,  at  de  skulle  bruge  deres 
møjsommeligt  opsparede  penge,  ikke 
til  deres  planlagte  fest,  men  til  gavn 
for  tre  ældre  enker,  som  boede  sam- 
men. 

Med  eventyrlystens  begejstring  ind- 
købte drengene  en  kæmpe  høne,  kar- 
tofler, grøntsager,  tyttebær  og  alt, 
hvad  der  skal  til  en  traditionel  julefest. 
De  gik  hen  til  enkernes  hjem,  bæren- 
de på  deres  kostelige  gaver.  Gennem 
sneen  og  op  ad  stien  til  den  forfaldne 
indgangsportal.  Et  bank  på  døren,  ly- 
den af  langsomme  fodtrin,  og  så  mød- 
tes de. 

Med  karakteristiske  umelodiske  stem- 
mer fra  trettenårige  sang  drengene 
„Stille  nat,  hellige  nat, tavs  er  nu  livets 
larm."  Så  overbragte  de  deres  gaver. 
Englene  i  den  herlige  nat  for  længe 
siden  sang  ikke  smukkere,  ej  heller 
overbragte  de  vise  mænd  gaver  af 
større  betydning. 

Jeg  forestillede  mig  ansigterne  på  dis- 
se gode  kvinder  og  tænkte  ved  mig 
selv:  „En  eller  andens  mor."  Så  så  jeg 
omridsene  af  disse  kække  drenge: 
„En  eller  andens  søn." 
Hvordan  lød  Mesterens  budskab? 
„hvad  I  har  gjort  imod  en  af  mine 
mindste . .  .  har  I  gjort  imod  mig." 
(Matt.  25:40.) 

Der  findes  andre  „tabte  bataljoner" 
bestående  af  mødre  og  fædre,  sønner 
og  døtre,  som  på  grund  af  tankeløse 
kommentarer  har  isoleret  sig  fra  hin- 
anden. En  beretning  om  hvorledes  en 
sådan  tragedie  nær  var  opstået  findes 
i  følgende  historie  om  en  dreng,  som 
vi  kan  kalde  Jack. 

I  løbet  af  Jack's  liv  havde  han  og  hans 
far   mange   alvorlige   skænderier.    En 


dag,  da  Jack  var  sytten  år  gammel 
havde  de  en  særlig  voldsom  ordstrid. 
Jack  sagde  til  sin  far:  „Dette  er  drå- 
ben, der  får  bægeret  til  at  flyde  over. 
Jeg  tager  hjemmefra  og  kommer  aldrig 
tilbage."  Som  sagt  gik  han  ind  i  huset 
og  pakkede  en  taske.  Hans  mor  pla- 
gede ham  om  at  blive,  men  han  var  alt 
for  vred  til  at  lytte.  Han  forlod  hende 
grædende  ved  døren. 
Da  han  gik  ud  af  gårdspladsen  på  vej 
gennem  lågen,  hørte  han  faderen  råbe 
til  ham:  „Jack,  jeg  ved,  at  en  stor  del 
af  skylden  for  at  du  går  hviler  på  mig. 
Jeg  er  virkelig  ked  af  det.  Jeg  ønsker 
du  skal  vide,  at  hvis  du  nogensinde 
ønsker  at  vende  tilbage,  så  vil  du  altid 
være  velkommen.  Og  jeg  vil  forsøge 
at  være  en  bedre  far  for  dig.  Du  skal 
vide,  at  jeg  altid  vil  elske  dig." 
Jack  sagde  intet,  men  gik  til  bussattio- 
nen  og  købte  en  billet  til  et  fjernt  sted. 
Mens  han  sad  i  bussen  og  så  kilome- 
terne løbe  forbi,  begyndte  han  at 
tænke  på  faderens  ord.  Han  begyndte 
at  indse,  hvor  meget  kærlighed  det 
havde  krævet  at  gøre,  som  faderen 
havde  gjort.  Far  havde  sagt  undskyld. 
Han  havde  inviteret  ham  tilbage  og 
ladt  disse  ord  tilbage  i  sommervinden: 
„Jeg  vil  altid  elske  dig." 
Da  var  det  „at  Jack  indså,  at  det  næste 
skridt  var  op  til  ham.  Han  vidste,  at 
den  eneste  måde,  hvorpå  han  nogen- 
sinde kunne  finde  fred  med  sig  selv, 
var  at  vise  sin  far  den  samme  slags 
modenhed,  godhed  og  kærlighed,  som 
han  havde  vist  overfor  ham.  Jack  steg 
af  bussen.  Han  købte  en  billet  tilbage 
og  tog  hjem. 

Han  ankom  kort  efter  midnat,  gik  ind  i 
huset  og  tændte  lyset.  Der  i  lænesto- 
len sad  hans  far  med  hovedet  i  hæn- 
derne. Da  han  kikkede  op  og  så  Jack, 
rejste  han  sig,  og  de  for  i  hinandens 
arme.  Jack  har  ofte  sagt:  „De  sidste 
år  jeg  boede  hjemme  var  nogle  af  de 
lykkeligste  i  mit  liv." 
Vi  kunne  sige,  at  her  var  en  dreng, 
som  på  én  dag  blev  en  mand.  Her  var 
en  far,  som  ved  at  undertrykke  sit 
temperament  og  tøjle  sin  stolthed,  red- 
dede sin  søn,  før  ham  blev  medlem  af 
den  store  „tabte  bataljon",  der  er 
resultat  af  opløste  familier  og  brudte 
hjem.  Kærligheden  var  det  bånd,  som 


bandt  dem  sammen,  og  den  salve,  der 
helbredte  dem.  Kærligheden  —  ofte 
følt,  men  sjældent  udtrykt. 
Fra  Sinajs  Bjerg  tordner  det  i  vore 
øren:  „Ær  din  fader  og  din  moder." 
(2.  Mosebog  20:12.)  Og  senere,  fra 
den  samme  Gud,  dette  bud:  „I  skal 
leve  sammen  i  kærlighed."  (L&P 
42:45.) 

Der  findes  andre  „tabte  bataljoner". 
Nogle  kæmper  i  syndens  vildnis,  an- 
dre strejfer  om  i  uvidenhedens  ørken. 
I  virkeligheden  tælles  hver  eneste  af 
os  blandt  dem,  som  meget  vel  kunne 
have  været  menneskehedens  tabte 
bataljon,  ja  en  bataljon,  der  var  dømt 
til  evig  død. 

døden  er  kommet  ved  et  men- 
neske ...  thi  .  .  .  alle  dør  i  Adam." 
(1.  Kor.  15:21-22.)  Hver  af  os  skal  op- 
leve det,  der  kaldes  døden.  Ingen  und- 
slipper. Dersom  vi  ikke  blev  befriet, 
ville  det  paradis,  vi  søger,  være  tabt. 
Vor  elskede  familie  ville  være  tabt. 
Kære  venner  ville  også  være  tabt.  Når 
vi  indser  denne  sandhed,  begynder  vi 
at  forstå  den  overordentlige  glæde, 
der  ledsagede  verdens  Frelsers  fødsel. 

Hvor  herlig  er  ikke  englens  udtalelse: 
„Se,  en  jomfru  skal  føde  en  søn,  og 
ham  skal  du  give  navnet  Jesus;  thi  han 
skal  frelse  sit  folk  fra  dets  synder." 
(Matt.  1:21.) 

Mens  Frankrigs  floder  var  vidne  til 
fremrykningen  for  at  redde  den  „tabte 
bataljon"  i  Første  Verdenskrig,  såle- 
des var  en  anden  flod  vidne  til  indled- 
ningen til  en  altomfattende  Forløsers 
officielle  tjenestegerning.  Skriften  be- 
retter: „Og  der  lød  en  røst  fra  him- 
lene: ,Du  er  min  Søn,  den  elskede,  i 
dig  har  jeg  velbehag.'"  (Mark.  1:11.) 
I  dag  er  der  kun  ruiner  tilbage  af  Ka- 
pernaum,  den  by  ved  søbredden,  som 
var  hjertet  for  Frelserens  tjenesteger- 
ning i  Galilæa.  Her  prædikede  Han  i 
synagogen,  underviste  ved  søens  bred 
og  helbredte  i  hjemmene. 
Ved  en  bestemt  lejlighed  (Luk.  4:18) 
tog  Jesus  en  tekst  fra  Esajas:  „Den 
Herre  HERRENS  Ånd  er  over  mig, 
fordi  han  salvede  mig;  han  sendte  mig 
med  glædesbud  til  ydmyge,  med  læ- 
gedom til  sønderbrudte  hjerter,  for  at 
udråbe  fred  for  fanger  og  udgang  for 
dem,  som  er  bundet,"   (Esajas  61:1), 


en  klar  tilkendegivelse  af  en  guddom- 
melig plan  for  at  komme  den  „tabte 
bataljon"  til  undsætning,  hvortil  vi 
hører. 

MenJesu  undervisning  havde  ikke  blot 
et  præludium,  Menneskesønnen  havde 
hele  tiden  en  frygtelig  mødeaftale  på 
en  høj  ved  navn  Golgata. 
Da  Han  var  arresteret  i  Getsemane 
have  efter  den  sidste  nadver,  ladt  ene 
tilbage  af  sine  disciple,  spyttet  på,  for- 
hørt og  ydmyget,  vaklede  Jesus  under 
sit  store  kors  hen  i  mod  Golgata.  Han 
gik  fra  triumf  —  gennem  forrådelse  — 
til  tortur  —  og  til  døden  på  korset.  For 
os  gav  vor  himmelske  Fader  sin  Søn. 
For  os  gav  vor  ældre  broder  sit  liv. 
I  sidste  øjeblik  kunne  Mesteren  have 
vendt  om.  Men  det  gjorde  Han  ikke. 
Han  steg  ned  under  alle  ting,  for  at 
Han  kunne  frelse  alle  ting  —  den  men- 
neskelige race,  jorden  og  alt  det  liv, 
som  nogensinde  havde  beboet  den. 
Ingen  ord  i  læren  om  Kristus  betyder 
mere  for  mig  end  de,  der  blev  talt  af 
engelen  til  den  grædende  Maria  Mag- 
dalene og  den  anden  Maria,  da  de 
nærmede  sig  graven  for  at  drage  om- 


sorg for  deres  Herres  legeme:  „Hvor- 
for leder  I  efter  den  levende  blandt  de 
døde?  Han  er  ikke  her,  men  han  er 
opstanden."  (Luk.  24:5-6.) 
Med  denne  udtalelse  var  menneske- 
hedens „tabte  bataljon"  —  de  som  har 
levet  og  er  døde,  de  som  nu  lever  og 
en  dag  vil  dø,  og  de  som  endnu  skal 
fødes  og  endnu  skal  dø  —  hele  denne 
tabte  bataljon  af  mennesker  var  netop 
blevet  befriet. 

Om  Ham,  som  forløste  os  alle  fra  evig 
død,  bevidner  jeg,  at  Han  er  en  lærer 
af  sandheden  —  men  Han  er  mere  end 
en  lærer.  Han  er  et  eksempel  på  etfuld- 
komment  liv  —  men  Han  er  mere  end 
et  eksempel.  Han  er  den  store  læge  — 
men  Han  er  mere  end  en  læge.  Han, 
som  reddede  menneskehedens  „tabte 
bataljon",  er  verdens  bogstavelige 
Frelser,  Guds  Søn,  Fredsfyrsten,  Is- 
raels Hellige,  ja,  den  opstandne  Herre, 
som  erklærede:  „Jeg  er  den  første  og 
den  sidste.  Jeg  er  den,  som  lever.  Jeg 
er  den,  der  blev  slået  ihjel,  og  jeg  er 
jeres  Talsmand  hos  Faderen."  (L&P 
110:4.) 

Som  Hans  vidne  bærer  jeg  vidnesbyrd 
om,  at  Han  lever.  I  Jesu  Kristi  navn. 
Amen.  O 


313 


Fire  hjørnesten 

til  et  lykkeligt,  evigt 

ÆGTESKAB 


ÆLDSTE  GORDON  B.  HINCKLEY, 
af  De  Tolvs  Råd 


Dersom  Herren  ikke  bygger  huset 


•  • 


Mine  kære  søskende,  ydmygt  beder 
jeg  om  den  Helligånds  vejledning. 
Dette  er  april,  den  herlige  tid  på  året, 
hvor  naturen  igen  vågner  til  liv.  Det  er 
en  tid  med  løfter,  og  med  forelskelse. 
Her  til  morgen  lagde  jeg  mærke  til  en 
flot  ung  mand  og  en  smuk  pige,  der 
gik  hånd  i  hånd  mod  denne  bygning; 
jeg  så  en  ring  på  hendes  finger,  og  jeg 
forestillede  mig,  at  de  snart  ville  gifte 
sig,  ligesom  snesevis  af  andre  over 
hele  landet,  når  april  afløses  af  maj  og 
maj  af  juni. 

Og  så  huskede  jeg  netop  sådan  et 
par,  der  for  nogle  år  siden  bad  mig  om 
at  foretage  deres  vielse.  Jeg  vil  kalde 
dem  Tom  og  Susanne.  De  var  lovende 
unge  mennesker.  De  var  kommet  fra 
gode  hjem.  De  havde  gode  uddannel- 
ser. De  havde  dyb  hengivenhed  for 
hinanden.  Højtideligheden  var  sådan, 
at  den  burde  have  været  uforglemme- 
lig, med  evige  velsignelser  udtalt  med 
Guds  Præstedømmes  myndighed. 
Årene  er  gået,  og  tre  børn  er  kommet 
i  det  hjem.  Set  udefra  har  de  været  en 
lykkelig  familie,  men  fornylig  kom  Tom 
og  Susanne  for  at  tale  med  mig  igen, 
denne  gang  hver  for  sig.  Dervar  ingen 
smil,  kun  tårer.  De  kom  for  at  tale  om 
skilsmisse.  De  kærlige  ord,  der  før 
blev  talt  i  dyb  alvor,  var  nu  blevet  til 
anklagende  ord.  Det  var  som  et  for- 
færdeligt marts-uvejr,  der  pludselig 
følger  efter  forårets  første,  spæde 
dage. 

„Hvad   med    børnene?"    spurgte   jeg. 
Susanne  svarede,   at  hun   mente,   at 


separation  var  at  foretrække  fremfor 
at  udsætte  børnene  for  deres  kon- 
stante skænderi.  Hun  sagde,  at  bør- 
nene var  gamle  nok  til  at  føle  ondska- 
ben i  sådanne  diskussioner.  De  var 
følsomme  nok  til  at  mærke  de  dybe 
sår,  som  ville  efterlade  grimme  ar. 
Hvad  var  sket  med  Tom  og  Susanne? 
Hvad  er  det  som  sker  med  ti  tusind 
andre  som  dem?  Hvordan  kan  det  væ- 
re, at  omkring  et  ud  af  hver  tredie  eller 
fjerde  ægteskab  i  dette  land  ender 
med  skilsmisse? 

Over  fire  hundrede  tusinde  par  bliver 
skilt  hvert  år  i  De  forenede  Stater.  De 
er  forældre  til  over  en  halv  million 
børn.  Mere  end  seks  millioner  af  de 
voksne  i  denne  nation  er  nu  skilt  eller 
separeret. 

Selv  i  de  lande,  hvor  skilsmisse  er 
vanskelig,  om  ikke  umulig  at  opnå,  er 
den  samme  sygdom  fremherskende  — 
den  samme  nagende,  ætsende  ond- 
skab fra  hjemlig  ulykke,  fra  skilsmisse, 
fra  rømning  og  fra  umoralske  og  ille- 
gale forhold. 

Heri  ligger  en  af  årsagerne  til  den  sti- 
gende ungdomskriminalitet:  bogstave- 
lig talt  millioner  af  børn  kommer  fra 
hjem,  hvor  der  ikke  er  nogen  forældre- 
kærlighed  og  følgelig  ingen  tryghed. 
Heri  ligger  hovedårsagen  til  vor  store 
offentlige  velfærdsbyrde,  som  sluger 
milliarder  af  vore  midler.  Heri  ligger 
en  fornægtelse  af  den  form  for  familie, 
der  lige  fra  begyndelsen  blev  indstiftet 
af  Gud.  Heri  ligger  knuste  hjerter  og 
fiaskoer. 


Jeg  ønsker  ikke  at  dvæle  længere  ved 
problemet.  Det  er  kun  alt  for  iøjenfal- 
dende.  Jeg  ønsker  hellere  at  sige 
nogle  få  ord  om  forebyggelsen  af  så- 
danne tragedier. 

Til  de  af  jer,  som  med  glade  hjerter 
drømmer  om  ægteskab  og  om  opbyg- 
gelsen af  et  hjem,  ønsker  jeg  at  gen- 
tage, hvad  der  blev  sagt  fordum:  „Der- 
som HERREN  ikke  bygger  huset,  er 
bygmesterens  møje  forgæves  .  . ." 
(Salme  127:1.) 

Må  jeg  i  korthed  foreslå  fire  hjørne- 
sten, som  dette  hus  kan  bygges  på? 
Der  findes  andre,  men  jeg  har  valgt  at 
understrege  disse.  De  stammer  fra 
Jesu  Kristi  Evangelium.  De  er  ikke 
vanskelige  at  forstå,  ej  heller  vanske- 
lige at  følge.  De  ligger  indenfor  jeres 
rækkevidde  med  en  lille  smule  an- 
strengelse; og  jeg  tøver  ikke  med  at 
love,  at  dersom  I  vil  opbygge  det  hjem, 
I  drømmer  om,  på  disse  fire  grund- 
sten, vil  farerne  for  jeres  liv  som 
ægtefolk  blive  formindsket,  jeres 
indbyrdes  kærlighed  styrkes  gennem 
årene,  jeres  børns  og  børnebørns  liv 
blive  velsignet,  og  I  vil  kende  lykke  i 
dette  liv  og  fryd  for  evigt. 
Den  første  af  dem  vil  jeg  kalde  respekt 
for  hinanden,  den  form  for  respekt,  der 
betragter  ens  ægtefælle  som  den 
kosteligste  ven  på  jorden  og  ikke  som 
en  ejendel  eller  et  stykke  løsøre,  man 
kan  tvinge  til  at  indrette  sig  efter  sine 
selviske  luner. 

Pearl  S.  Buck  (am.  forf.,  f.  1882)  har 
sagt:    „Kærligheden,    kan    ikke    tvin- 


314 


ges  .  . .  den  kommer  ned  fra  himlen 
uden  at  være  inviteret  eller  søgt."  (The 
Treasure  Chest,  p.  165.) 
Denne  respekt  kommer  af  anerken- 
delse af,  at  hver  enkelt  af  os  er  en 
søn  eller  datter  af  Gud,  begavet  med 
noget  af  Hans  guddommelige  natur,  at 
hver  enkelt  er  en  person,  som  har  ret 
til  at  udtrykke  eller  udvikle  personlige 
talenter,  og  som  fortjener  overbæren- 
hed, tålmodighed,  forståelse,  høflig- 
hed og  betænksom  anerkendelse. 
Fælleskab  i  ægteskabet  kan  være  til- 
bøjeligt til  at  blive  hverdagsagtigt  og 
endog  kedeligt.  Jeg  kender  ikke  til 
nogen  bedre  måde,  hvorpå  man  kan 
holde  det  på  et  højt  og  inspirerende 
plan,  end  at  manden  af  og  til  reflekte- 
rer over  den  kendsgerning,  at  den 
medhjælp,  der  står  ved  hans  side,  er 
en  datter  af  Gud,  sammen  med  ham 
engageret  i  den  store  skabende  pro- 
ces at  fuldføre  Hans  evige  hensigter. 
Jeg  kender  ikke  til  nogen  mere  effektiv 
måde,  hvorpå  en  kvinde  altid  kan  hol- 
de kærligheden  til  sin  mand  brænden- 
de, end  at  hun  kikker  efter  og  frem- 
hæver de  gode  egenskaber,  der  er  en 
del  af  enhver  søn  af  vor  Fader,  og  som 
kan  vækkes,  når  der  hersker  respekt, 
påskønnelse  og  opmuntring. 
Den  anden  ting,  jeg  vil  nævne,  er  me- 
get simpel,  men  også  meget  grund- 
læggende. I  mangel  af  et  bedre  udtryk 
vil  jeg  kalde  det  det  milde  svar. 
Det  blev  sagt  fordum,  at  „Mildt  svar 
stiller  vrede."  (Ordspr.  15:1.) 
Vi  kommer  sjældent  i  vanskeligheder, 
når  vi  taler  mildt  og  stille.  Det  er  kun, 
når  vi  hæver  vore  stemmer,  at  gnister- 
ne flyver,  og  små  tuer  bliver  til  store, 
stridsomme  bjerge.  For  mig  har  der 
altid  ligget  noget  symbolsk  i  beskrivel- 
sen af  profeten  Elias'  kamp  mod  Baal's 
præster.  Skriften  beretter,  at  „et  stort 
og  stærkt  vejr .  .  .  sønderrev  bjerge  og 
sprængte  klipper  .  . .  men  HERREN  var 
ikke  i  vejret.  Efter  vejret  kom  der  et 
jordskælv,  men  HERREN  var  ikke  i 
jordskælvet.  Efter  jordskælvet  kom 
der  ild,  men  HERREN  var  ikke  i  ilden. 
Men  efter  ilden  kom  der  en  stille,  sag- 
te susen."  (1.  Kongebog  19:11-12.) 
Stemmen  fra  himlen  er  en  stille,  sagte 
stemme;  på  samme  måde  er  den  hjem- 
lige freds  stemme  rolig  og  dæmpet. 


Der  kræves  en  stor  del  disciplin  i 
ægteskabet,  ikke  så  meget  discipline- 
ring af  den  anden,  men  af  en  selv. 
Jeg  kender  ikke  mange  udtalelser,  til 
nuværende  og  kommende  fædre,  som 
har  større  betydning  end  dette  råd  af 
David  O.  McKay:  „En  fader  kan  ikke 
gøre  noget  mere  betydningsfuldt  for 
sine  børn,  end  at  lade  dem  mærke,  at 
han  elsker  deres  moder." 
Hvor  meget  større  bliver  ikke  freden 
i  hjemmet,  hvor  meget  større  bliver 
ikke  børnenes  tryghed,  hvor  mange 
færre  skilsmisser  og  separationer  og 
ulykker,  hvor  meget  større  glæde,  fryd 
og  kærlighed,  ville  der  ikke  være  — 
dersom  mænd  og  hustruer  ville  udvik- 
le disciplin  med  at  tale  dæmpet  til 
hinanden,  og  dersom  begge  ville  tale 
således  med  deres  børn. 
Paulus  erklærede:  „.  .  .  I  fædre!  I  må 
ikke  opirre  jeres  børn  .  .  ."  (Efeserbre- 
vet  6:4.) 

Jeg  gentager:  Den  hjemlige  freds 
stemme  er  en  mild  stemme. 
Jeg  vender  mig  nu  til  den  tredie  hjør- 
nesten, hvorpå  man  kan  opbygge  et 
stabilt  og  lykkeligt  hjem.  Jeg  kalder 
den  ærlighed  overfor  Gud  og  overfor 
hinanden. 

En  klog  mand  med  lang  erfaring  som 
sagfører,  rådgiver  og  leder  i  Kirken, 
fortalte  mig  engang,  at  det  var  hans 
overbevisning,  at  penge  nok  var  den 
største  faktor  i  anspændte  ægteskabs- 
forhold,  og  de  tragiske  konsekvenser 
deraf. 

Min  unge  ven,  som  jeg  talte  omfør,  an- 
klagede sin  hustru  for  at  være  ekstra- 
vagant og  ødsle  deres  midler  bort.  Bit- 
tert fortalte  hun  mig,  at  han  var  gerrig 
og  påholden.  Deres  tovtrækkeri  om 
småpengene  havde  fået  deres  kærlig- 
hed til  at  glide  nedad. 
Jeg  er  overbevist  om,  at  der  ikke  fin- 
des nogen  bedre  disciplin  eller  en  me- 
re frugtbar  velsignelse,  end  den,  der 
kommer  til  hjemmet  ved  efterlevelsen 
af  det  bud,  der  blev  givet  til  det  gamle 
Israel  gennem  profeten  Malakias: 
„Bring  hele  tienden  til  forrådshuset, 
...sæt  mig  på  prøve  dermed,  siger 
hærskarernes  HERRE,  om  jeg  ikke  åb- 
ner eder  himmelens  sluser  og  udøser 
velsignelser  over  eder  i  overmål." 
(Mal.  3:10.) 


Ægteskabet  medfører  sædvanligvis 
mange  pligter.  Overfor  jer,  mine  unge 
venner,  vil  jeg  gerne  foreslå,  at  I  gør 
det  til  jeres  første  pligt  at  leve  ærligt 
med  Gud  i  betaling  af  jeres  tiende  og 
offerydelser.  I  behøver  Hans  velsig- 
nelser; åh,  hvor  meget  behøver  I  dem 
ikke!  Jeg  vil  bære  jer  mit  oprigtige 
vidnesbyrd,  at  Han  gør,  hvad  Han  har 
lovet  at  gøre.  Blandt  disse  velsignel- 
ser vil  være  fred  i  hjemmet  og  kærlig- 
hed i  hjertet. 

Efterhånden  som  I  lærer  jer  selv  disci- 
plin med  anvendelse  af  jeres  midler, 
begyndende  med  jeres  pligt  overfor 
jeres  himmelske  Fader,  vil  den  for- 
dærvende selviskhed,  der  fører  til  så 
mange  spændinger  i  hjemmene,  for- 
lade jeres  liv,  for  hvis  I  deler  med  Her- 
ren, som  I  ikke  ser,  vil  I  behandle  dem, 
I  ser,  mere  venligt,  ærligt  og  gavmildt. 
Når  I  lever  ærligt  med  Gud,  vil  I  være 
tilbøjelige  til  at  leve  ærligt  med 
hinanden. 

Og  til  slut  den  fjerde  hjørnesten,  jeg 
gerne  vil  foreslå,  nemlig  familiebøn. 
Jeg  kender  ikke  til  nogen  enkelt  ting, 
der  vil  have  mere  gavnlig  indflydelse 
på  jeres  liv,  end  den  handling  at  knæ- 
le ned  sammen,  når  I  begynder  og 
slutter  hver  dag.  På  forunderlig  vis 
forjages  de  små  uoverensstemmelser, 
der  synes  at  forekomme  i  ethvert  æg- 
teskab, når  I  knæler  ned  for  Herren, 
takker  Ham  for  hinanden  i  hinandens 
nærværelse  og  derefter  sammen  ned- 
beder Hans  velsignelser  over  jeres  liv, 
jert  hjem,  jeres  kære  og  jeres  drømme. 
Da  vil  Gud  være  jeres  partner.  Og 
jeres  daglige  samtaler  med  Ham  vil 
bringe  fred  til  jeres  hjerter  og  en  glæ- 
de i  jeres  liv,  som  ikke  kan  komme  fra 
nogen  anden  kilde.  Jeres  fælleskab 
vil  blive  gladere  med  årene;  jeres  kær- 
lighed vil  blive  stærkere.  Jeres  på- 
skønnelse af  hinanden  vil  vokse. 
Jeres  børn  vil  føle  tryghed  i  et  hjem, 
hvor  Herrens  Ånd  råder.  I  vil  samle 
dem  om  jer  i  det  hjem  og  ifølge  Kir- 
kens råd  undervise  dem  i  kærlighed. 
De  vil  kende  forældre,  som  respekte- 
rer hinanden  og  en  respektfuld  ånd  vil 
vokse  i  deres  hjerter.  De  vil  opleve 
trygheden  ved  de  venlige  ord,  som 
bliver  talt  blidt  og  stille,  og  deres  eget 
livs  storme  vil  blive  stilnet.  De  vil  ken- 

de  en  far  og  en  mor,  som  idet  de  lever 
ærligt  med  Gud  også  lever  ærligt  med 
hinanden  og  med  deres  medmenne- 
sker. De  vil  vokse  op  med  en  følelse 
af  påskønnelse,  idet  de  har  hørt  for- 
ældrene i  deres  bønner  udtrykke  tak- 
nemmelighed for  små  og  store  velsig- 
nelser. De  vil  vokse  op  med  tro  på  den 
levende  Gud. 

Den  hjemlige  bitterheds  ødelæggende 
engel  (se  L&P  89:21)  vil  gå  jer  forbi, 
og  I  vil  kende  fred  og  kærlighed  gen- 
nem hele  jeres  liv  med  mulighed  for 
fortsættelse  gennem  al  evighed.  Jeg 
kunne  ikke  ønske  nogen  større  velsig- 
nelse for  jer,  og  jeg  beder  ydmygt  om 
det  for  jer,  i  Jesu  Kristi  navn.  Amen. 


(Forts,  fra  side  308) 

varer  med  ord,  der  ikke  er  til  at  tage  fejl  af: 
sexuel  synd  —  de  „frie"  erotiske  for- 
bindelser mellem  mænd  og  kvinder  —  ran- 
gerer i  grovhed  lige  efter  mord.  Herren  har 
ikke  skelnet  væsentligt  mellem  utugt,  hor  og 
prostitution.  Alle  er  de  faldet  under  hans  høj- 
tidelige og  frygtelige  fordømmelse  . .  .  så- 
danne kan  ikke  undslippe  straffen  og  dom- 
men, som  Herren  har  fastsat  mod  denne 
synd.  Opgørets  dag  vil  komme  lige  så  sik- 
kert som  nat  følger  dag." 
Dernæst  fortsætter  de  angående  dem,  som 
godkender  og  retfærdiggør  dette  onde,  hvad 
enten  det  er  fra  pressen,  mikrofonen  eller 
prædikestolen: 

„De  som  vil  undskylde  denne  forbrydelse  og 
sige  at  sådanne  laster  blot  er  harmløs  til- 
fredsstillelse af  et  normalt  begær,  ligesom  at 
stille  en  sult  eller  tørst,  taler  sjofel  tale.  De- 
res råd  fører  til  tilintetgørelse,  deres  visdom 
kommer  fra  løgnens  fader."  (Budskab  fra 
Kirken  Første  Præsidentskab,  Improvement 
Era,  nov.  1942,  p.  686.) 
Så  kommer  Pauli  klare  stemme: 
„Ved  I  ikke,  at  I  er  Guds  tempel,  og  Guds 
Ånd  bor  i  jer?  Hvis  nogen  ødelægger  Guds 
tempel,  skal  Gud  ødelægge  ham,  thi  Guds 
tempel  er  helligt,  og  I  er  jo  hans  tempel!" 
(1.  Kor.  3:16-17.) 

Og  Guddommens  egen  stemme:  „Jeg  er 
Jesus  Kristus;  ...  Og  atter  befaler  jeg  dig,  at 
du  ikke  skal  begære  din  næstes  hustru  eller 


stræbe  din  næste  efter  livet."  (L&P 
19:24-25.) 

Kønslige  forbindelser  udenfor  ægteskabet 
lukker  døren  til  templerne  og  dermed  vejen 
til  evigt  liv. 

Vi  overbringer  enhver  tilhører  en  varm  invi- 
tation til  at  komme  til  den  overrislede  have, 
til  herlige  træers  skygge,  til  den  uforander- 
lige sandhed.  Kom  med  til  visheden,  til  tryg- 
heden, til  uforanderligheden.  Her  løber  de 
kølige  vande.  Kildespringet  tørrer  ikke  ud. 
Kom  og  lyt  til  en  profets  stemme  og  hør 
Guds  ord. 

Herren  forandrer  sig  ikke.  Han  er  den  sam- 
me i  går,  i  dag  og  for  evigt  (se  Heb.  13:8). 
Hans  Kirke  står  fast  og  uforanderlig.  Synd 
vil  ikke  blive  tolereret,  men  oprigtig  omven- 
delse vil  blive  belønnet  med  tilgivelse. 
Herren,  som  led  for  os,  siger: 
„Derfor  befaler  jeg  dig  at  omvende  dig  . . . 
at .  . .  ikke  .  .  .  dine  lidelser  skal  blive  svære 
—  hvor  svære  ved  du  ikke,  hvor  gruelige 
ved  du  ikke,  ja,  hvor  tunge  at  bære,  begriber 
du  ikke! 

Thi  se,  jeg,  Gud,  har  lidt  dette  for  alle,  for  at 
de,  som  vil  omvende  sig,  ikke  skal  lide. 
Men  dersom  de  ikke  omvender  sig,  må  de 
lide,  ligesom  jeg. 

Og  mine  lidelser  gjorde,  at  selv  jeg,  Gud, 
den  største  af  alle,  skælvede  af  smerte  og 
blødte  fra  hver  pore  .  .  ."  (L&P  19:15-18.) 
Må  stemmerne  fra  Herrens  tjenere  sejre,  det 
beder  jeg  om  i  Jesu  Kristi  navn.  Amen.       O 

Missionærafløsninger 

Følgende  missionærer  er  blevet  hæder- 
ligt afløst  fra  deres  arbejde  i  Den 
danske  Mission: 

13.  april 

Dallis  Massey  fra  Salt  Lake  City,  efter 

sidst  at  have   arbejdet  på   missionskon- 

toret. 

4.  juni 

Oliver   Hawkins   fra   Rigby,    Idaho,   efter 

sidst  at  have  arbejdet  i  Søborg. 

Larry  Crenshaw  fra   Hartford,   Kentucky, 

efter  sidst  at  have  arbejdet  som  assistent 

til   Missionspræsidenten 

9.  juni 

Kerry  Siggård  fra  LaCrescenta,  Calif., 
efter  sidst  at  have  arbejdet  på  missions- 
kontoret. 

10.  juni 

Stan  Robins  fra  Roy,  Utah,  efter  sidst 
at  have  arbejdet  på  missionskontoret. 

11.  juni 

Harold  Skousen  fra  Salt  Lake  City,  efter 
sidst  at  have  arbejdet  i  Brønshøj. 
Eric  Andersen  fra  Plexington,  Calif.,  ef- 
ter sidst  at  have  arbejdet  i  Brønshøj. 
Tom  Crandal!  fra  Phoenix,  Arizona,  efter 
sidst  at  have  arbejdet  som  assistent  til 
Missionspræsidenten. 

14.  juni 

John   Houston   fra   Salt  Lake   City,   efter 
sidst  at  have  arbejdet  i  Århus. 
Ellen   Patricia  Johns   fra   Coosbay,   Ore- 
gon, efter  sidst  at  have  arbejdet  i  Frede- 
ricia. 

15.  juni 

Michael  Patterson  fra  Orem,  Utah,  efter 
sidst  at  have  arbejdet  i  Viborg. 


Velsignelser: 

Fredericia  Gren:  7.  juni  1971: 
Johnny  Julius  Christiansen  og  Jytte  Lar- 
sen Christiansens  to  børn,  Pia  Christian- 
sen  og  John   Christiansen,   velsignet  af 
henholdsvis    broder    Knud    B.    Andersen 
og  broder  Niels  H.  Clausen. 
Centrum  Sjælland  Gren:  6.  juni  1971: 
Henning    Klestrup    og    Ulla    Rasmussen 
Klestrups  søn  Christian  Mathew  Klestrup 
velsignet  af  broder  Ole  Hansen. 
20.  juni  1971: 

Kaj  Nyvang  Nielsen  og  Elin  Jytte  Klar- 
skov Jørgensen  Nielsens  datter  Maria 
Diana  Nyvang  Nielsen  velsignet  af  bro- 
der Ole  Hansen. 


Ordinationer: 

Fredericia  Gren:  7.  februar  1971 
Torsten  Bo  Andersen  ordineret  til  lærer 
af  broder  Knud  B.  Andersen 
13.  juni  1971: 

Lars  Christensen  ordineret  til  diakon  af 
broder  Peter  Christensen 
Peder  Jepsen  ordineret  til  præst  af  bro- 
der Nils  H.  Hall 
20.  juni  1971: 

Eirikur  Ørn  Cislason  ordineret  til  diakon 
af  ældste  Lawrence  Rasmussen 
København  Gren:  28.  marts  1971: 
A.    Søndergård    ordineret   til    diakon    af 
broder  Ib  Hansen 
Silkeborg  Gren:   16.  maj  1971: 
Frede  Eigil  Andersen  ordineret  til  lærer 
af  broder  Novi  Kølby  Sørensen 
Vejle  Gren:  14.  juni  1971: 
Hans  Jørgen  Andersen   ordineret  til   læ- 
rer af  broder  Hans  Sørensen 
Odense  Gren:  11.  juli  1971: 
Hans  Jørgen  Andersen  ordineret  til  dia- 
kon af  broder  Frantz  Orla  Knudsen 


Fødselsdage 

Stjernen     ønsker    tillykke    til     følgende 
søskende: 

Christian  Peter  Krolmer,  København,  70 
år  den  1.  november. 
Johannes  Madsen,  København,  70  år  den 
3.  november. 

Elisabeth  Kathrine  Sørensen,  København, 
85  år  den  4.  november. 
Ida  Schlaikjer,  Åbenrå,  70  år  den  4.  no- 
vember. 
Else  Alice  Harboe,  København,  65  år  den 

8.  november. 

Kaj  Åge  Gram,  Ålborg,  65  år  den  8.  no- 
vember. 
Nikoline  Johansen,  Silkeborg,  75  år  den 

9.  november. 

Kristine    Maria    Larsen,    Odense,    70    år 

den  15.  november. 

Magnus   Olesen,  København,  65  år  den 

21.  november. 

Cecilia  Marie  Hansen,  Odense,  70  år  den 

22.  november. 

Georg  Larsen,  Ålborg,  60  år  den  22.  no- 
vember. 


Dåb 

Fredericia  Gren:  17.  Oktober  1970: 
Eva  Elisabeth  Jespersen  døbt  af  Ældste 
Lynn  Palmer,  håndspålæggelse  ved  sam- 
me. 

Horsens  Gren:  19.  juni  1971: 
Marie    Jørgine    Hansen    døbt    af    ældste 
Torkil  Dressø,  håndspålæggelse  ved  bro- 
der Bjarne  Pedersen. 


Husk 

AT  FORNY  DERES 
ABONNEMENT 
PÅ  STJERNEN! 


Abonnementsprisen  (incl.  porto) 
er  i  Danmark  kr.  13,00  pr.  halvår, 
kr.  25,00  for  et  helt  år  og  i 
udlandet  $  3,50  for  et  helt  år. 
I  Løssalg  kr.  2,50  pr.  nummer. 

Betaling  i  check  udstedt  til 
Den  danske  Stjerne,  Priorvej  12, 
2000  København  F.-,  eller  gennem 
postgiro  333.38  til  Jesu  Kristi 
Kirke  auf  Sidste  Dages  Hellige, 
Dalgas  Boulevard  164, 
2000  København  F.-  Husk  på 
talonen  at  skrive  „Stjernen". 

Dersom  beløbet  ikke  er  indbetalt 
senest  den  15.  januar  1972, 
vil  abonnementet  automatisk 
blive  ophævet. 

For  halvårsabonnementer  gælder 
det,  at  beløbet  skal  være  indbetalt 
senest  15.  januar  og  15.  juli. 


Dødsfald: 

Den  23.  maj  1971  døde  broder  William 
Thorvald  Sødergren,  69  år  gammel. 
Æret  være  broder  Sødergrens  minde. 

Fra  Missionens  Præsidentskab 


Mine  kære,  elskede  søskende! 

Vi  har  netop  haft  vore  konferencer  på  Sjælland,  i  Fyn- 
Jylland  og  i  Nordjylland,  og  det  er  tydeligt,  at  missionen 
går  fremad  og  er  i  en  åndelig  god  form. 
Det  var  inspirerende  at  mødes  med  de  hellige  og  de- 
res ledere,  og  at  se  ledernes  optimisme  og  de  helliges 
trofasthed.  Ånden  i  missionen  står  så  højt  som  nogen- 
sinde. Herren  velsigner  sit  folk.  Tempelrejserne  har 
været  så  vidunderlige  i  år,  at  hver  eneste  sidste  dages 
hellig  bør  takke  Herren  for  de  velsignelser,  der  er  kom- 
met til  den  danske  mission. 

Vi  har  netop  for  første  gang  i  Kirkens  historie  haft  en 
patriark  i  Danmark  for  at  give  medlemmerne  deres 
velsignelse.  Patriark  Eldred  G.  Smith  og  hans  hustru 
Jean  var  glade  for  at  komme  til  Danmark,  hvor  ånden 
hos  de  hellige  var  så  stærk,  at  store  velsignelser  blev 
udøst  over  dem.  Det  har  været  en  velsignelse  for  hele 
vor  mission.  Mange  af  vore  medlemmer  ville  ikke  have 
været  i  stand  til  at  rejse  til  Tyskland,  så  Herren  sendte 
sin  patriark  til  os. 

Jeg  føler  virkelig,  at  det  er  en  velsignelse,  at  vi  nu  er 
i  stand  til  at  bestille  vore  garments  gennem  Distribu- 
tions-Centret. Vi  håber  også  snart  at  have  tempeltøj 
på  Centret. 

Disse  velsignelser  samt  mange  andre  er  på  vej  gen- 
nem vor  trofasthed  og  lydighed. 


I  vil  huske,  at  i  august  var  biskop  Victor  L.  Brown  og 
hans  hustru  her  og  mødtes  med  de  hellige  i  Køben- 
havn. Det  var  kun  et  kort  besøg,  og  han  kunne  kun 
være  her  en  søndag.  Vi  anvendte  ham  så  godt  vi  kunne 
og  takker  ham  for  hans  korte,  men  betydningsfulde 
besøg  i  Distributions-Centret. 

Ældste  Henry  D.  Taylor,  assistent  til  De  Tolv  og  vor 
mellemmand  til  Profeten,  har  erstattet  præsident  S. 
Dilworth  Young  som  tilsynsførende  for  vor  mission.  I 
har  alle  set  ham  og  hørt  ham  og  glædet  jer  over  hans 
budskab  over  hele  missionen.  Han  er  en  af  Guds  ud- 
valgte tjenere.  Hvis  vi  omsætter  hans  råd  til  os  i  hand- 
ling, vil  vort  liv  blive  lykkeligt  og  sikkert. 
Søster  Pehrson  og  jeg  tilbragte  de  første  dage  i  sep- 
tember i  Geneve  i  Schweiz  for  at  få  instruktioner.  Vi 
sad  ved  fødderne  af  apostlene  og  andre  af  Herrens 
udvalgte  tjenere.  De  kommer  altid  med  gode  råd  til  os, 
bringer  os  altid  opmuntring  og  velsignelser. 
Vi  overbringer  jer  deres  bedste  ønsker  og  deres  kær- 
lighed til  medlemmerne  i  Danmark. 
Ja,  Kirken  går  fremad.  Bygningerne  i  Fredericia  og 
Nordsjælland  skrider  fremad  og  vil  være  færdige 
næste  forår  eller  sommer  til  indvielse.  Hvem  kan 
standes  Herrens  hånd? 

De  dårlige  omtaler  i  aviserne  for  to  måneder  siden  har 
forenet  os  og  lært  os  at  stå  på  hellig  grund  og  leve 
uforfærdet,  medens  vi  ved  vort  eksempel  forkynder 
Kirkens  standarder.  Ja,  i  virkeligheden  er  mange  døre 
blevet  åbnet  for  os  på  grund  af  det.  Tak  for  jeres 
mange  breve  og  telefonopringninger,  som  har  styrket 
mig  ved  jeres  store  støtte,  når  de  prøvede  at  bringe 
Kirken  i  miskredit. 

Mit  budskab  til  jer  i  denne  måned  er:  stå  på  hellig 
grund,  lev  et  retskaffent  liv,  styrk  jeres  familie,  elsk 
hinanden  og  tjen  Gud  i  de  stillinger  I  er  kaldet  til,  og 
vær  uforfærdede,  fordi  Kristus  er  vor  Kirkes  og  vort 
livs  grundvold. 

Gå  fremad  for  Kristi  skyld, 

Paul  L.  Pehrson,  missionspræsident 

Missionærankomster 

Følgende  Missionærer 
er  den  14.  august 
ankommet  til 
Den  danske  Mission: 


■q&m-. 


Erna   Corel  I  i 
fra  Ogden,  Utah, 
beskikket  til  at  arbejde 
på  Østerbro 


A 

Steven  Richard  Faires 

fra  Napa,  California, 
beskikket  til  at  arbejde 
i  Aalborg 


John   Robinson  Dees 

fra  Tucson,  Arizona, 
beskikket  til    at  arbejde 
i  Aarhus 


Larry  Dennis  Gabriel 

fra  Dallas,  Texas, 
beskikket  til   at  arbejde 
i   Skive 


Randy  Scott  Olson 

fra  Sunset,   Utah, 
beskikket  til   at  arbejde 
i  Kolding 


Steven  Richard  Parkes 

fra  San  Jose,  California, 
beskikket  til  at  arbejde 
i  Helsingør 


Joanne  Watson 

fra  Orange,  California, 
beskikket  til  at  arbejde 
i  Aarhus 


Charles  Thomas  Black 

fra  Alamo,  California, 
beskikket  til    at  arbejde 
i   Hvidovre 


Gary  Ervin  Widdison 

fra  North  Las  Vegas,  Nevada, 
beskikket  til   at  arbejde 
i  Horsens 


Ray  Henry  Jr. 

fra  Union  Lake,  Michigan, 
beskikket  til  at  arbejde 
i    Slagelse 


Doral   Brent   Kynaston 

fra  Nampa,  Idaho, 
beskikket  til  at  arbejde 
i    Hillerød 


r^  åk 


Paul  John  McGrew 
fra  Woodland,  Washington 
beskikket  til  at  arbejde 
i   Søborg 


Thomas  Scott  Raisor 

fra  Tempe,    Arizona, 
beskikket  til  at  arbejde 
i   Birkerød 


Steven  Dean  Mongomery 

fra  Hooper,  Utah, 
beskikket  til  at  arbejde 
i   Vejle 


Scott  Avery  Ward 
fra  Salt  Lake  City,  Utah, 
beskikket  til  at  arbejde 
i  Odense 


